url
stringlengths 15
6.61k
| text
stringlengths 104
99.9k
|
|---|---|
https://m.review33.com/forum_msg.php?db=2&tstart=50&s=&topic=64230208074129&number=53
|
整機佬整得呢d野又吾用熱風槍咁得意？
個LCD都只係係顯示有限資訊，架機又有手動 mode, 如其他野正常咁不如由得佢照影？
後期（我估90年代中後）120菲林背有barcode記錄film speed。
之後fuji出嘅120自動機GA、GX都有scanner可以自動set ISO。
好大工程。估應該好多同類死LCD。
咸豐年前我有過一部ga645 wide，冇記錯佢係識讀120 菲林頭背紙上個barcode自動set ISO。
GA只係一部120 point and shot傻瓜機。
所以只係唸住整得返就又可以攞黎影下中幅。
宜家變左食之無味，棄之可惜。
正如樓上話寄淘寶整真係信得過?我自己都覺擔心。
記得以前呢度有位電子高手，星期六工餘時間幫網友修理同摩改啲名牌擴音機，功夫同心機頂呱呱！！！
可能要幾個月甚或半年先交貨，攪古物維修，係興趣嗜好，而唔係講價值同效益。。。
所以價值觀絕對係個人。
李莫愁同周伯通係兩個世界。
一件物品值唔值睇俾錢嗰個人。
如果當年我搵到鄧白英嘅月兒彎彎照九州餅唱片，俾一千幾百搵人洗碟我都肯。
老爸送俾我嘅 Nikon FM石利洛就快唔做代理時話冇 parts service。後來 Nikon在太古城開了 service centre又話有 parts。FM service完後就一直放入防潮箱冇再用。對我來講隻唱片、相機係無乜 intrinsic value， sentimental value 就大過一切。
|
https://ohtria.blogspot.com/2015/05/life-ball.html
|
上星期六又係一年一度為愛滋病籌款嘅show, Life Ball。
今年冇得近距離睇跳舞彩排。
檔口員工。
奧地利鑄幣局嘅sales. 推銷特別版金幣。
遠處見有人跳舞。
往年我企開個位今年擺咗鐵碼。四圍去影人時冇咁方便。
點解唔見鬍鬚美女？
男金幣推銷員見工時一定除衫數到六嚿腹肌至合格。
今次服妝好有專業水準。
嗰對藍色人體彩繪好似冇著咁。
Kelly 相中有人偷咗你個皇冠假扮王子喎！快啲揾差人拉佢。
女藍色人係無上裝架。
而家公司制服係無上裝！
制服錢都慳番。
咁佢哋有無透露籌款數字？多唔多人捐款？
好癢眼喎，可以睇到咁多型男型女！
真係好多,個個都打扮特別。
金色的裝扮，幾個都不錯！
|
https://enterpr1se.info/2004/05/no-room/
|
後尾阿 Jack 同埋 Alice 都黎左…….不過 Alice 似乎同佢男朋友都唔係好開心咁呢…….我完全覺得佢男朋友係對佢工人咁洗……
夜晚去食野，大約 $34 左右，之後就返屋企羅。
返到屋企見到 Rebecca Online，我見佢尋日 Onine 但唔啋我，以為佢好忙，所以都唔敢叫佢。
但原來又係 ICQ 問題，佢原來 Hi 左我好多次，不過我都無應到佢……………..其實我根本就收唔到。
都唔知 ICQ 咩事，好似越黎越唔穩定咁。不過都無咩同佢傾計羅，因為佢要考試溫書，果科考試係佔 75%，所以努力操作在進行中。而且我都要訓覺喇，因為第二日係星期日，會一早無房 (因為好多房都會唔開既關係)。所以同佢傾左幾句我就訓覺，佢就溫書。
|
http://www.lionrockinstitute.org/2012/06/2012-06-28-11-50-36-751/
|
呢篇《金手指》，將會係特首曾蔭權任內最後一篇文，孫柏文想用呢次機會幫曾特首計計數。當然，我做得獅子山學會研究總監，就係想講曾特首D政策。咁大家都成日開玩笑話曾蔭權除咗係中華人民共和國嘅官員外，亦係以前係英國王室前跪下，效忠英女皇既Knight。
做得英女皇戰場上嘅打手，就會學到英國佬為未來接手既人埋下炸彈。當然，英國佬甚至曾特首都唔會無良到特登跣你一鑊甘，佢地只係落實咗D政策，為短期既政治困難過關，長遠將會係滅港隱憂。不過講衰既一邊之前，想先整啖沙糖。
做得好既，首先有曾特首老早明白到歐洲式既福利制度係唔得，因為遲早爆煲。咁歐洲式既福利，最致命既地方就係唔會斷尾，亦即係經常性開支。曾特首用盡方法將龐大既盈餘搵D一次性，最好乜都做唔到既地方塞咗D錢，等D分身家既敗家社運份子同政客無咁易亂發要求。
第二，就係07年全球經濟就來爆既時候，無忽然增加土地供應。97年，亞洲金融風暴下推八萬五，結果除八、九十後外，香港人見包炭都會百感交集。
雖然，結果係樓市暴升，不過大家要記得97年國際貨幣基金組織等，叫出事國家做既野，就係正正今日德國叫希臘落實既政策。唯一分別係他朝亞洲人真係去做，今日白種人就選擇印銀紙。呢個真係無辦法。
最尾，有朋友話取消任何稅項都係好事，所以無咗紅酒稅要讚。不過以我既個人歷史，呢個我就比其他人讚。
講埋下既炸彈，不分先後，全都係有滅港威力。首先係最低工資，之前我驚佢會令好多後生仔女無得以低廉人工番工學野，咁雖然已經出現例如髮廊負責洗頭既學師，被機械取締，不過衣家好既地方係仲可以免費，好多後生亦無舉報D學嘢既Job。
不過工會遲早搞呢D學野後生仔同教佢地僱主既安排，到時候你要係邊個邊個既細姪先有得入行。
第二，就係競爭法。人民力量用拉布反得既民粹法例，你已經知好有問題。咁我地香港係學歐盟個套，所以可以話條法例一定係會變成打外來競爭者或中小企既武器。我唔知香港人會唔會有日覺悟，選D會贊成條法例取消既議員。不過當律師既得利益集團成立後，佢地會用六四、民主、派錢等入番議會。
第三，派錢。將香港人變成澳門人，恭喜。
第四，亦係我本人覺得最大滅港隱憂。係08年雷曼爆破後，曾特首宣佈學愛爾蘭政府咁，為全香港所有銀行做擔保包底。咁唔同愛爾蘭既地方，就係香港人，由投資者到存戶一路都要承擔銀行出事風險，BCCI、百富勤都係好例子。就係咁，香港D銀行就被債主監察，無比銀行高層為花紅借爆買次按債賺息差。
最弊係除包底，曾特首仲繞過司法系統，壓D銀行為雷曼迷債上身，賠錢。咁包底兼賠錢後，試問邊有香港人會驚買錯野？或將50萬元既錢分開銀行擺？
如果再有事，梁特首咪學曾特首咁羅，不過到時就會係今日既愛爾蘭。佢地被德國接管，我地就係北京。不過呢個，可能都係團派編既劇，我地未來見到既「錯誤政策」，只不過係呢場劇一早寫落既情節。
|
https://flyerlog.info/2019/07/%E8%88%AA%E7%A9%BA%E6%B6%88%E6%81%AF-ana-%E6%8E%A8%E5%87%BA%E5%85%A8%E6%96%B0%E5%9C%8B%E9%9A%9B%E7%B7%9A-%E9%A0%AD%E7%AD%89%E8%89%99-%E5%95%86%E5%8B%99%E8%89%99/
|
ANA 早排先啱啱推出咗一系列新嘅客艙產品，配合佢哋專飛夏威夷嘅A380機隊，轉過頭依家已經推出另一系列嘅國際線客艙產品！
新產品以東西薈萃為主題，將和式文化注入西式設計裡面，所以設計師分別係嚟自日本嘅隈研吾，同英國嘅 Acumen Design Associates。
設有8席嘅頭等艙，新產品以 THE Suite 命名。THE Suite 採用近年大熱嘅趟門設計，增加私隱度～佢哋亦都一改之前被詬病嘅設計，為座位加入活動式間隔，等中間位嘅乘客方便啲傾偈。
商務艙一共設有64個位，其中一半改成反向排列，同卡塔爾航空嘅 QSuite 有些少相似～新商務艙座位 THE Room 亦有加入趟門，論私隱度嘅話，比頭等艙都唔輸蝕好多！THE Room 仲好闊落添，官方甚至號稱新位係舊版兩倍咁闊！
THE Room 配備嘅係24寸 4K 螢幕，比上一代都要大同清～順帶一提，因為呢個座位嘅配色係出自隈研吾手筆，所以用色秉承住佢嘅風格，分別嚟自三種唔同嘅木材，望落柔和舒服。
新客艙一共會喺 ANA 旗下12架波音 777-300ER 客機安裝，而首架配備新客艙產品嘅客機就會喺下月 (8月2號) 投入服務，隔日往返東京羽田同倫敦希斯路～暫時尚未公佈之後冬天航季嘅營運時間表，有興趣體驗嘅朋友務必要留意住佢哋嘅最新消息啦！
0 個留言於 “[航空消息] ANA 推出全新國際線頭等艙 商務艙”
|
https://holiday.presslogic.com/article/199596/%E8%AC%9D%E5%98%89%E6%80%A1-%E8%82%A5%E5%AA%BD-%E6%B8%AF%E5%A7%90%E5%86%A0%E8%BB%8D-%E7%9B%B4%E6%92%AD-%E6%8F%90%E5%90%8D%E5%8E%9F%E5%9B%A0-%E7%AB%A5%E9%A1%8F%E7%88%B8%E7%88%B8-%E7%9C%9F%E5%AF%A6%E5%B9%B4%E9%BD%A1
|
港姐冠軍謝嘉怡（Lisa）同爸爸一齊上肥媽嘅直播節目，肥媽作為謝嘉怡嘅提名人，終公開提名原因，又話想收佢做契女。同時首度提及謝嘉怡童顏爸爸嘅真實身分及年齡。
港姐冠軍謝嘉怡（Lisa）自奪冠後都相當受歡迎，唔止大讚佢係近年「最靚港姐」，連唔流利嘅中文都變得好可愛。
當選後Lisa嘅爸爸亦一度成為焦點，因為睇落相當年輕，同Lisa唔似父女，反而似兄妹。
作為港姐冠軍提名人嘅肥媽日前就邀請咗Lisa同爸爸一齊上直播節目，其中更特意為Lisa煮佢最愛嘅「排骨飯」。
肥媽表示想認Lisa做契女，同6號（陸浩明）做兄妹咁話。佢又提到點解會提名Lisa，佢話當初提名係諗住會有獎品、獎金收。可以無綫電視咁多年嚟原來都無無獎品、無獎金收。
其實肥媽同Lisa爸爸有淵源，1994年肥媽19歲嘅仔仔，不幸車禍受傷，好彩得Lisa爸爸照顧，仲每日煮飯畀佢食，肥媽非常感激。
講到Lisa爸爸，原來佢係做廚師，喺英國初初做中餐，後來轉煮快餐Fish and chips。主持問爸爸幾多歲，佢話：「今年54歲。」又表示其實生活方式簡單啲就可以keep到後生。
|
https://www.marketdigest.io/tag/tvb
|
電視廣播（511）本月14日發盈警，預料去年虧損介乎7.9億至8.3億元，按年擴大22%至逾28%，受本港電視廣告市場去年大部分時間仍疲弱，抑制廣告收入增長。
TVB（0511）公佈2021年度全年業績，收入按年增長6%至約29億元。
TVB預計2021年嘅股東應佔淨虧損由2020年2.8億，增加到2021年嘅6.4億至6.6億。
國藝集團（8228）前主席冼國林於YouTube宣佈參選行政長官。
電視廣播（0511，TVB）再有高層人事變動，星島集團（1105）前行政總裁蕭世和將於10月4日加盟並獲委任為商務營運總經理，而於今年1月加入管理層的曾志偉則獲晉升為節目內容營運總經理。
電視廣播（TVB、0511）業績連續 3 年見紅！截至去年底止，全年虧損2.81億元，較2019年度虧損2.95億元減少，每股虧損64仙；不派末期息。
|
https://22plus.com/articles/%E3%80%90%E9%81%8E%E6%95%8F%E6%80%A5%E6%95%91%E7%AD%86%EF%BC%8C%E9%9A%A8%E6%99%82%E6%95%91%E5%9B%9E%E4%B8%80%E5%91%BD%EF%BC%9F%E3%80%91/
|
小編睇電視嗰陣，見過有演員食咗花生之後，即刻唞唔到氣。大家知唔知現實係咪真係會咁呢？
大家對過敏嘅認知，可能都係皮膚痕癢，口腫面腫等等。其實嚴重嘅過敏，係可以令到患者出現「過敏性休克」，甚至死亡㗎！
究竟「過敏性休克」係咩嚟？
過敏性休克係患者會對致敏原產生嘅一種免疫反應。食物、藥物同埋昆蟲都有機會引起。最常見嘅食物成份，例如花生、芝麻、牛奶；或者昆蟲，例如紅火蟻、蜜蜂等等，都會令患者防不勝防。患者會出現全身皮膚紅腫、黏膜水腫，引致呼吸道阻塞、哮喘、心跳停止，失去意識嘅情況。通常會係幾分鐘之內發作，往往等唔到救護車嚟，就已經搶救無效。
針對呢種情況，就出現咗過敏急救筆呢一種藥物。當患者出現過敏性休克時，氣管會收縮，血管放鬆並出現低血壓，令到心臟停頓。而過敏急救筆係一種腎上腺素注射劑，能夠放鬆氣管肌肉，並刺激心臟跳動嚟提高血壓，以免等待救援期間缺氧，幫助減輕病情惡化。過敏急救筆亦都設計方便，適合未受過醫療訓練嘅人士使用。
過敏急救筆適用於確診過敏性休克嘅患者。所以醫生一般都建議隨身攜帶，至於餐廳同學校，醫生亦都建議配備急救筆，以備不時之需，救人一命嘛。
|
https://www.ldmstudiohk.com/faq
|
0如何報名？
1要排幾耐？
2熟人介紹可否插隊？
3 加開新班/分校？
4會學啲咩？
5幾多人一班？
6可否試堂？
7請假點安排？
8應該揀邊個Level？
9學幾耐升班？
10有表演/比賽？
11家長可留低睇？
12每堂都有影片俾家長睇？
13朋友介紹/報兩班/二人同行……有冇優惠？
14筋骨好硬/咁大個先開始，適合跳舞嗎？
15未學過，會唔會唔識跳？
16學幾耐可以跳到好似‘佢’咁？
17老師惡唔惡？
|
https://holiday.presslogic.com/article/72216/%E8%B5%B0%E5%85%A5%E5%B1%AF%E9%96%80%E7%A5%9E%E7%A7%98%E8%8A%B1%E5%9C%92-%E8%B6%85%E5%AF%AB%E6%84%8F%E9%9D%9A%E6%99%AFcafe-%E7%92%B0%E5%A2%83%E8%B6%85%E9%9D%9A%E5%A5%BD%E5%A4%9A%E6%89%93%E5%8D%A1%E4%BD%8D
|
呢間「神秘花園」喺屯門，行過仲諗係咪人地啲私家花園～Cafe佈置到好似隱世嘅小部落，好似置身叢森入面咁！
呢度嘅Menu都好「神秘」，打開其實都估唔到係食啲咩，啱晒咁多位好奇寶寶！
好濃蟹香味，入口每一啖都有蟹肉㗎！
威靈頓牛肉係用酥皮包住牛肉，汁就用白汁再加少少芥辣。
建議牛肉連住酥皮食！汁嘅酸甜令酥皮冇咁油，而且味道好夾㗎！
呢度嘅Eggs Benedict都好受歡迎。一切開見到～口感好豐富啊！
醋味比較出，但配埋煙三文魚嘅鹹香就啱啱好！
呢位「夫」人其實係窩夫，用咗焦糖雪糕同草莓藍莓。
Cafe有時會有Live Band表演，啱晒假日出嚟放鬆吓！
|
https://www.kenmerry.com/2022/11/Tamsui.html
|
我地對上1次去漁人碼頭已經係好耐好耐之前嘅事！
巴士果次先恐怖，災難片咁，過千人係巴士總站等1架只可以載到幾十人嘅單層短身巴士，30分鐘1班車……咁嘅體驗，1次就夠！
係淡水線紅樹林站轉車，總站去總站，都要35分鐘先嶅到入去漁人碼頭站，沿途風光？樓、地盤、樓、地盤、樓、地盤……
總站漁人碼頭站落車都唔夠10個人，應該話，成個漁人碼頭都唔夠10個人！好恐怖！
唔通以前人山人海全部都係遊客？
更恐怖係，成個漁人碼頭得1間餐廳有開門……
新開嘅……幾年前黎未有……
黎緊會落十幾日雨，好厚雲，日落又影唔到……
我地黎呢度做乜呀？
以前熱鬧到嚇死人嘅公明街，冷清到嚇死人！！！
仲有幾日，世界各地嘅遊客就可以免隔離湧入黎架啦！！！
|
https://blog.getlinks.com/2019/05/29/2019%E5%B9%B4-it%E4%BA%BA%E5%B7%A5%E4%BD%9C%E6%BB%BF%E6%84%8F%E8%AA%BF%E6%9F%A5/
|
做緊IT嘅您開唔開心呢？究竟出面嘅情況又係點樣呢？為咗等大家了解下行內嘅情況我哋就做咗今次嘅《IT人工作滿意調查》。
喺4月 – 5月期間GetLinks訪問咗2572位在職IT人仕關於IT人工作各方面是否滿意，調查有關工作模式、Work Life Balance、待遇滿意度等情況，希望等大眾可以了解一下。
我哋訪問咗我哋2572從事IT行業工作嘅會員，8成受訪者介乎25 – 34歲，年資約3 – 6年為主。
喺訪問入面只有 (36%) 受訪者表示佢哋對依家嘅工作感到開心，有少數人 (23%) 表示冇特別感受而表示做得並唔愉快嘅受訪者佔有最多嘅 (41%) 。
喺工作模式方面只有少部份 (19%) 受訪者表示佢哋對現時嘅工作模式感到滿意，其他 (81%) 受訪者對工作模式表示不滿。亦只有三成人 (30%) 表示感到達到 「Work Life Balance 」。
有約6成人 (57%) 表示依家嘅工作模式較傾向機械式工作，其他人 (43%) 則表示依家嘅工作模式較傾向於有自主性及決策權。
受訪者對現時嘅工作最不滿嘅部份，最多人(36%) 表示為薪金其餘分別為；公司項目(27%)、晉升機會(18%)、氣氛(11%)、工時(8%) 。
我哋亦向佢哋了解有咩原因令佢哋喺不滿意嘅情況下仲未轉工。
有7年年資嘅徐先生對行業希望不大，覺得就算轉工並不會改善現況並發表以下嘅睇法：
“轉咗都喺咁㗎啦，做IT喺咁㗎啦！”
年資3年嘅林小姐認為要搵合適自己嘅公司唔容易，亦害怕新環境會與舊公司存在同樣問題：
“未搵到啱嘅公司又怕轉咗都係一樣。”
入行1年嘅黃先生表雖然公司存在問題，但首要目標為先累積經驗：
“浸多一兩年先，想之後跳高人工啲！”
|
https://holiday.presslogic.com/article/133160/%E4%BB%BB%E5%A4%A9%E5%A0%82%E6%8E%A8%E5%87%BA%E8%BF%B7%E4%BD%A0%E7%89%88switch-lite-%E8%97%8D%E9%BB%83%E7%81%B03%E8%89%B2-%E6%9B%B4%E5%B9%B3%E6%9B%B4%E7%B4%B0%E6%96%B9%E4%BE%BF%E6%94%9C%E5%B8%B6
|
之前就有報導指任天堂將會推出新一代Switch，琴日就正式公佈推出Nintendo Switch Lite。
Switch Lite外型上同普通Switch無咩分別，但size就更加的骰，而且佢最大分別係主機同手制係連住，無得分開。
由於Switch Lite係手提專用，所以唔可以好似Switch咁同電視連接，只有手提模式一種玩法，唔係好似普通Switch咁有TV模式、桌上模式同手提模式。
要玩多人模式就要透過網路或主機連線，手制亦都無Switch Joy-Con嘅HO震動同動感IR相機，所以要玩會用到以上功能嘅game，就要另外買返Joy-Con。
但Switch Lite嘅電池可持續時間更長約3～7個鐘，普通Switch約2.5～6.5個鐘。
價錢方面，普通Switch售價係港幣$2340，而Switch Lite售價係港幣$1490，平$850。
Switch Lite有黃色、灰色、藍綠色3隻色揀，將會喺9月20號發售。
|
https://www.openrice.com/zh/hongkong/article/%E6%94%AF%E6%8C%81%E6%9C%AC%E5%9C%B0%E5%87%BA%E5%93%81-%E6%B7%B1%E6%B0%B4%E5%9F%97%E6%96%B0taproom-cafe-%E6%8A%B5%E9%A3%9F%E4%BA%8C%E4%BA%BAfusion%E5%A5%97%E9%A4%90-a7117
|
深水埗有唔少文青Cafe，但呢間9月底新開嘅小店就集Taproom同Cafe於一身，可以飲到本地品牌嘅精釀啤酒，又或者飲本地烘焙嘅咖啡配Fusion菜式！搵嚟法國藍帶第一名畢業嘅廚師作為顧問，菜式有新意而價錢貼地，係約飯局嘅好選擇呀。
桂月位於深水埗汝州街，因為喺農曆八月開業，而農曆八月正值桂花盛放之時因而又名桂月。幾位店主希望營造一個環節舒服嘅小店畀大家聚會，店內嘅壁畫係本地藝術家嘅作品，其他油畫亦係香港學生作品。
啤酒會不定期轉款，都會以本地精釀啤酒為主。例如呢杯店主推介係Yardley Brothers出品，靈感嚟自泰國嘅芒果糯米飯，入口真係飲到芒果嘅酸甜同椰子嘅香氣，口感亦比一般啤酒厚身啲，真係有還原到芒果糯米飯！因為果味重，店主指大部分客人無論男女試完都鍾意。
咖啡同樣選用香港Roaster，本地烘焙咖啡豆亦會不定期轉款，有機會今次嚟飲到Nutty嘅豆，下次再嚟已經換成偏果香或者帶花香嘅豆啦。好似今次拍攝飲到嘅Latte就甜感較高，帶榛子風味。
咖啡亦可以做成特飲，呢杯朝日就用咗柚子梳打配搭濃縮咖啡。未飲先聞到柚子嘅柑橘香氣，搞勻飲落就係柚子嘅酸味同咖啡嘅醇香平衡，加上梳打嘅氣泡感，清爽醒胃。
唔單止飲品出色，食物亦一樣有水準，皆因特別請嚟搵嚟法國藍帶第一名畢業嘅廚師作為顧問。特色係喺西餐當中加入港式食材或者中菜元素，想試下嘅話最抵食就係全日供應二人套餐，有齊湯/沙律、小食、主菜、飯/意粉。
例如圖中嘅黑松露野菌湯、南瓜忌廉湯；前者富松露幽香、後者味道香甜，而且口感都相當Creamy柔滑。精選沙律用料亦夠新鮮，簡單以胡麻醬調味，味道清新。
小食就以香口炸物為主，最特別嘅係炸魚柳配啤酒醬，其實啤酒味道唔會太重，而係有淡淡啤酒麥芽香，味道清爽可以減低炸物油膩感。黑松露薯條外脆內棉，加埋黑松露醬係無得輸嘅配搭。香辣雞翼嘅雞皮非常酥脆，裡面雞肉又Keep到嫩滑，香辣惹味。
更多：
三款主菜各有特色，開飯仔私心最鍾意係慢煮豬鞍配玉桂蘋果醬，一改豬扒平時偏韌嘅睇法，慢煮豬鞍口感相當鬆化嫩滑，加上香氣十足嘅玉桂蘋果醬，酸酸甜甜咁同豬鞍又夾。紐西蘭肉眼扒配燒汁就勝在肉眼肉質軟滑、油花分布細緻，入口鮮嫩多汁。香煎比目魚皮脆肉嫩，配搭微酸嘅白酒香草醬可以提鮮。
主食仲有四款選擇，意大利飯口感偏軟，加上Creamy醬汁好有飽足感。而意粉就有香口嘅黑松露野菌同鮮味十足嘅明太子帶子蟹肉兩款任揀。
走在最前線，為大家搜羅及報道有關新開餐廳的資訊。
|
https://cecmacau.com/educationinfo/mycambridgeroad17/
|
住宿舍有好有唔好，唔好既係會無乜自由，無乜私穩。佢地（包括我）成日都門都唔敲就衝入人地房，即使做左Year 13 有自己間房都無咩分別。但好既地方就係住宿舍係唔會悶，因為一班?仔一齊就總會搵到野做。有時我地會落Games Room 打Table Tennis，或者玩足球機，或者打PS3，或者玩英式桌球。（依家諗返其實我地個Games Room 都幾多野玩。）再唔係就一齊整公仔麵食，加隻蛋，幾個圍埋吹水，咁就一晚，真係唔會悶。
過時過節我地都會一齊過。一啲鬼佬唔會慶祝既節日，例如中秋節，我地一班?仔就會一齊慶祝，走去草地上面食喺香港拎返黎既月餅，坐草地睇月光，玩無聊野。所以一齊過既節日都唔會有思鄉既感覺，因為玩得好開心。至於聖誕節，學校會有一個聖誕大餐晚餐Christmas Dinner for Boarders，只係for 我地呢啲住宿舍既。對於聖誕大餐，我最印象深刻既就係嗰啲好難食既Chirstmas Pudding，同埋嗰啲Christmas Crackers－一個節日上俾小朋友玩既玩具，要兩個人一人拎住一邊，用力一扯，就會「Pop」一聲爆開，裹面會有啲小禮物同啲名句。仲有我地最後一齊影既大合照。係宿舍住既兩年係我過得最有氣氛既兩年聖誕節。
至於農曆新年，我地當然係無假放啦。但有一年唔知係好彩定唔好彩，農曆新年撞正Half Term放假（每個Term 中間放既一個星期假），於是我地就要去Home Stay 到住。結果我地無一齊慶祝，我就好Lonely 咁樣過左一個新年，我嗰時候意識到，如果我無住宿舍有咁大班朋友既話，我應該會幾Home Sick。我應該會好似一個獨居老人咁，日日摺係房唔出街。
識我既人都可能會知道，我好中意唱歌，所以我成日會喺自己間房到開Concert，開住YouTube 播住陳奕迅既「浮誇」，就突然地高歌，有時仲會唱到比住我樓下既Ryan哥鬧。
但喺沙田友間房就唔同啦，有佢美妙吉他聲既加成，成件事就變得好聽左。佢都好樂意同我夾Band（應該係），於是我地就决定，要喺離開中學之前夾一首歌，拍條片，當係我地既回憶。我地揀左梁静茹既「情歌」，其實都唔知點解，可能因為好聽，可能純粹因為喺YouTube見到。我得閒無野做既時候就會去搵沙田友夾歌，我地練左好耐，但我音樂天資有限，所以最尾都未練好，無左回事。但就係因為咁，我開始跟佢學吉他，開頭只係玩玩下，彈兩下，掃兩下Chord，之後就慢慢開始認真學，但嗰啲都已經係大學既事啦。
我開始左學車無幾耐，沙田友都同我一齊學車，我地仲約埋一齊考筆試。考筆試嗰日係星期五黎，因為Loughborough 太細無考場，所以我地要「出城」去 Nottingham考，於是我地就向宿舍監大人請假，話要去考筆試。英國考車既筆試好簡單，你只要買一本佢出既書，裹面就會有哂可以出既選擇題，大約有1000題左右，你只要溫返呢1000題就可以啦。考試喺係朝早10點幾，所以我地考完出黎都只係11點。難得可以喺星期五離開我地既小鎮，黎到Nottingham，我同沙田友都决定唔返學校住，喺Nottingham周圍行下，再去睇戲。於是，我地就行左幾個鐘街，再走左去睇戲，嗰套戲叫咩名我已經唔記得左，只係記得係一套差到不能再差既戲，係我人生睇到最垃圾既片，想sell 「奇幻」，但就只得「奇怪」，好似70，80 年代既科幻片咁。不過唔緊要，逃學既時候做乜都有趣既。諗諗下，其實都幾似「純愛校園劇」既劇情，只係兩個主角都係男仔（HEHE？）。當然，戲情到最後都會比老師發展逃學，最尾鬧兩個主角一獲甘既，呢樣都唔例外，我地一返到學校舍監大人就黎搵我地，問我地下就去左邊，我地最後都俾佢地鬧左一餐，好彩無罰我地。
因為我想暑假返澳門可以渣車（拎到英國車牌可以喺澳門套牌。）所以我就嘗試喺未學哂車既清況下考車。我個人覺得英國考車難過喺澳門考好多。喺澳門考，有指定路線，記熟條路就無問題；但喺英國考，無指定路線，又要上高速公路，又要揸到60, 70英里（80-90 公里），最難既係有一Part，考官會叫你自己睇路牌去一個地方（例如Ely），你就要一邊渣一邊搵路，真係幾難。
考車嗰日，David 朝早8點揸左架車黎School House，車我去離Town 中心大約10 分鐘車程既考車中心。泊好架車喺停車場後我地就入左去隔離既Office，入面有4個人，2個學生2個教車既。嗰兩個學生睇落同我差唔多大，好似好緊張咁。David 同嗰兩個同行打招呼，跟住就開始閒聊家常（英國人既絕技，同咩人都可以吹水），我就坐喺到發呆。等左一陣，考官就出黎，我就跟住佢行去架車到。David 對我笑一笑，比左個手指公我，wish me luck。考車之前考官會試下你既視力，然後問你一兩題車保養既問題，然後先會開始。正式上到車後，考官叫我喺停車場做Bay Parking，即係停車場泊車，呢啲技術野我練左好多次，當然無問題啦。完成左Bay Parking 之後我地就出街，一路我見佢都無點講野，笑都唔笑下，搞到我好緊張。我揸左10分鐘到，黎到一個 roundabout 迴旋處，當我準備轉線既時候，考官突然大叫：「What are you doing? You can’t change lane here ! 」。原來我係唔可以喺Roundabout 轉線，我完全唔知，睇黎呢啲就係準備不足既後果。最後結果唔洗講：考唔到。就係因為呢件事，我俾啲朋友笑左好耐：考到Cambridge，但考唔到車。
就係咁樣，我中學生涯既最後幾個月就喺踢波，打機，彈吉他中渡過。六月既考試月，我地都收拾好心情迎接最最後一次既A-Level 考試。可能因為呢半年黎大家都玩得太忘形，所以都考得唔係咁好。雖然無預期考得咁好，但每個人都夠分入到要入既大學：球王，拔萃仔，沙田友，機神Ronnie 同Haibo 都入都Imperial College，而我，Lincoln 同神人Kim 就入到劍橋。至於James，就去左Newcastle，大家都各奔前程，各散東西。
8月26日，A-Level 成績出爐，我拎到4個A* 2 個A ，加埋8 分IELTS，正式入讀劍橋大學，成為劍橋學生。四年既大家生涯終於開始。
|
http://www.kinseymama.com/2009/08/blog-post.html
|
今日D女又有新攪作，又有新衫仔著啦！
事緣前幾日TRADE DUCK換物網有人想用兩件B女衫仔同我換張餅咭，我見張餅咭都擺左上網一段時間，加上又見兩件衫仔都幾得意，所以好快就成交左，今日仲約出嚟交收添。
好在冇換錯嘢，著左上身又幾靚哦，不過件冷裙仔就大件左少少，好易走光呀...哈哈。
個BEAR BEAR LOOK，真係好鐘意，等我搵日又帶D女去影吓相先得。
哈哈....唔知下次仲有冇好嘢可以係TRADEDUCK換到呢！
|
https://www.sundaymode.com/beauty/269482/%E6%94%B9%E5%96%84%E7%9A%AE%E8%86%9A%E9%AC%86%E5%BC%9B-%E7%B7%8A%E7%B7%BB%E6%8F%90%E6%8B%89/
|
相信好多同小編差唔多年紀嘅絲打都會有一個感慨，年過30會就發現皮膚鬆弛問題愈嚟愈嚴重，膠原流失引致皮膚鬆弛下垂、皺紋細紋、乾燥缺水、毛孔粗大，除咗整形換臉，究竟仲有咩辦法可以改善皮膚鬆弛問題？
今時今日靠醫學美容改善皮膚鬆弛已經好流行普遍！回想起小編早幾年前結婚嘅時候第一次試HIFU，當年HIFU算係新興技術，唔單止價錢貴，而且非常非常痛，真係諗起都有D怕怕！不過今時今日技術已經改良，做HIFU唔再需要用麻醉膏，而且係完全無痛感！搞到小編都「心郁郁」想再試多次，好好Keep住改善皮膚鬆弛問題！
最近小編經朋友介紹，到MIOGGI旺角朗豪坊分店試做「360°渦旋HIFU拉提療程」，鄰近地鐵站，交通非常方便！入到去環境舒適衛生，治療師感覺專業可靠，令我好放心將塊面交俾佢哋！
店內提供儲物櫃，方便客人儲存私人物品。
MIOGGI「360°渦旋HIFU拉提療程」榮獲KFDA同GMP認證，顛覆傳統HIFU定點技術，利用旋轉式操作手法，渦旋HIFU聚焦超聲波有效密集式覆蓋全面細微部位，鼻翼、嘴角都照顧得到，全方位改善面部皮膚鬆弛問題！
做半邊面嘅時候，小編已經立即見到皮膚鬆弛有所改善，左半面眼眉位置明顯緊緻提升！
做完全面之後，小編覺得毛孔比以前幼細，皮膚更加有彈性，而且膚色更加透亮，最重要係水腫問題改善咗，包包面唔見曬，唔駛再擔心年紀大出現皮膚鬆弛問題啦！
想知道到底渦旋HIFU好唔好？一星期後素顏圖顯而易見，皮膚明顯比以前好，毛孔比較幼細及面部輪廓提升了。
大家都想試試真實效果？
|
https://eatwo.info/?p=35746
|
港女下午茶愈來愈多，由酒店到茶餐廳，都推出三層架下午茶，目的為吸引少女們邊食邊打卡，但事實上識揀嘅人唔係太多。如果心血來潮想食酒店級港女下午茶，身為本地人就當然要做一個識得揀「好味」嘅酒店，以下呢間北角酒店最近就推出咗一款四重奏下午茶，亦係一間可支持商家，酒店更有270度無敵大海景，無論拍拖去食定同閨蜜去Girls’ Talk都好適合！
位於北角嘅港島海逸君綽酒店，室內樓底極高，完全零壓逼感，最近有一款四重奏下午茶 Quartet Afternoon Tea Set，鹹甜點合共有10款，今次港女下午茶有別於平常嘅三層架下午茶，反而將所有鹹甜點平放於枱面，食嘅時候更方便。
餐廳位處頂層，主要嘅兩邊用餐地方可享逾180度全海景，另一邊亦外連露台，合共有3面環形偌大玻璃窗，坐擁270度無敵大海景！從一面面寬闊大窗戶觀望，可享維港靚景，由啟德跑道公園環瞰至尖沙嘴方向，更可眺望九龍山景，如獅子山，從九龍東望到香港島，俯視整個維多利亞港，景觀極遼闊，坐到5點左右可以觀賞埋日落紅霞，絕對係一間食靚景多於食餐點嘅酒店下午茶，感覺悠閒。
四重奏下午茶以龍蝦為主題，Savories 鹹點比較出色，大部份均都配有龍蝦肉，餡餅點心有4款，配搭魚子醬、草莓、芒果等，有指為提供4倍滿足感。鹹點包括有鱘魚魚籽醬配蒸蛋及蟹腳沙律、煙三文魚配蛋白鬆餅、鱘魚魚籽醬配酸忌廉、龍蝦草莓沙律杯、炸龍蝦球配黃薑蛋黃醬，當中最搶眼係另外上枱嗁龍蝦草莓沙律杯，底部有草莓粒、蒟蒻粒，少量醬汁帶酸甜味，幾開胃，杯內有大隻龍蝦鉗，賣相一流，龍蝦肉算大隻飽滿，有蝦肉鮮甜味。而煙三文魚配蛋白鬆餅則比較簡單直接，頂端有魚籽醬，煙三文魚底下為pancake，非常的骰，似足finger food；鱘魚魚籽醬配蒸蛋及蟹腳沙律頂端有蛋白、魚籽醬，中間為蟹肉沙律，下面為餅底，略有驚喜；最後有炸龍蝦球配黃薑蛋黃醬，香脆度唔算太高，但底部有青瓜減膩，餡料佈滿龍蝦肉，蘸上蛋黃醬幾滋味。
至於Sweets 甜點有6款，包含芒果忌廉泡芺、草莓瑞士卷、提子鬆餅、草莓芝士蛋糕、芒果意式奶凍杯、芒果杏仁撻，當中最吸睛、最有少女心嘅係粉紅色草莓瑞士卷、鮮紅色草莓芝士蛋糕，前者質感軟腍，甜度唔高，後者則較精緻，內有芝士香，質感軟綿，伴有士多啤梨香甜味，兩者頂端重有士多啤梨點綴。而芒果系列有芒果意式奶凍杯、芒果忌廉泡芺、芒果杏仁撻，其中芒果杏仁撻、芒果忌廉泡芺都唔錯，唔太甜膩，泡芺內隱藏芒果粒幾有創意；而芒果意式奶凍杯就較一般，雖然最多芒果粒，但水份較多，唔夠立體。
而Afternoon Tea必備之物要數Scone鬆餅，今次鬆餅為提子鬆餅，鬆餅內有提子粒，表面有一層厚朱古力醬，帶有香甜味，不過就比較奇怪，似乎同英式鬆餅唔太配合。鬆餅稍為遜色，比較乾身，不過配有Clotted Cream之餘，亦有2款果醬，一款為士多啤梨味，另一款為柚子味，前者味道麻麻，後者則較清香。
每人可配即磨咖啡或茶，比較配合英式下午茶嘅係Earl Grey，即伯爵茶，紅茶中有啖啖柑橘香，熱茶可幫助解膩，令鹹甜點更容易消化，熱茶為TWININGS茗茶茶包，絕對唔意外。
(1) 下午茶供應時間為15:00至17:00。
(2) 於KKDAY預購港島海逸君綽酒店Harbour Grand Hong Kong四重奏下午茶可享有85折優惠，一個價錢兩位用，換領日期為2021年5月1日至7月31日，只可當日時間兌換，逾期失效。而下午茶有指延長至9月，最好事前先打電話確認一下。
(3) 原價為$338/1個人，而星期一至五為$538/兩個人，星期六、日及公眾假期則為$588/兩個人；而85折後星期一至五為$458/兩個人，星期六、日則為$500/兩個人，另收加一服務費，但10%服務費就食完埋單先俾。
(4) 一如往常只有咖啡或茶，加$175有香檳一杯。
(5) 其他方式預訂可以致電2121 2693或電郵到[email protected]。
(6) 港島海逸君綽酒店離油街實現只係1分鐘步程。
(7) 歎下午茶適合飲熱茶，比咖啡好，一來解膩，二來可無限添茶。
(8) 酒店餐廳職員服務好好，可以放心Book枱。
|
https://www.baby-kingdom.com/home.php?mod=space&uid=162829&do=thread&type=reply&view=me&from=space
|
4歲成日模枋人，令朋友唔鍾意佢，點解決？有冇相同情況？
邀請其他小朋友一齊食蛋糕。
我都係分開蒸！
比你煲粥少d水，慢慢總結經驗。
最夜果餐食糊仔？
最好都係比奶！晚餐就餵糊。
加固大家會買咩魚整魚蓉？
順產幾時黎M？
一開始係比較難接受，但bb出世後就覺得好值得！
|
https://www.jetsotoday.com/friso-club-bb-20220804/
|
BB展限定禮遇！優先登記入會，迅速送出！ 登~登~登~登！萬眾期待嘅大型BB展又來了！於2022年8月4日或之前，預先登記成為FRISO ® CLUB新會員，即有機會獲贈「BB展限定禮遇」，總值高達$10,300！親臨荷蘭美素佳兒®️A07攤位，豐盛禮遇等你嚟拎！
預先登記，即場show QR Code拎禮物，省時又方便！仲額外送你CLRAINS活力修護淡斑體驗裝（價值$148）1 份，當中包括CLARINS全新修護精華水#活力水 ，抗氧化同時提升肌膚光澤，加上皇牌Double Serum 及透亮光感淡斑精華，讓肌膚時刻保持年輕活力。快啲Mark實個日子！BB展會場見！
「BB展限定禮遇」入會禮遇包括：
・1-2可於BB展開放時間期間即場領取。3-5之合資格申請人將於一個月內收到相關通知及/或聯絡短訊。
*Kidzzmo媽媽人氣百寶袋由十多款豐富禮物組合而成（共$800產品服務及超過$3,500現金優惠券）包括$10換領鴻福堂祛風補虛自家豬腳薑醋、Acquamagic天然消毒潔護液、Motif產婦網褲、Dr. Clean 環保濃縮洗衣片試用裝、Vinda 4D Deluxe 立體壓花面紙，滿足媽媽同寶寶嘅各種需要！
|
https://eatwo.info/?p=14112
|
己連拿利聽落係一個唔順口嘅名稱，實際上來自英文Glenealy，可以連接去半山區，不過人跡罕至，獨特嘅建築設計，恍惚進入咗一個平衡時空，錯視感覺令此地可以稱得上係港島區秘景之一。而由中環登上扶手電梯，最頂端可以直上半山高尚住宅區，當中竟然有一座貌似已經廢棄嘅舊屋，從外面觀察，可以見到室內已空置，空無一人，但原來呢座大屋十年前曾被列為香港二級歷史建築？
己連拿利天橋緊貼行車天橋，沿小山路同樓梯即可抵達，天橋由時任立法局議員鄧蓮如於1979年主持啟用儀式，屬殖民地時代建築，所以以Glenealy曾被稱為鐵崗、義律谷、政府山，最終因英國軍人兼殖民地官員查理.義律去職而易名，命名為Glenealy嘅源由其實係來自己連拿利谷（Glenealy Ravine），縮短稱為己連拿利，而己連拿利谷指政府山以西至畢打山以東之間。
天橋位置基本係遊人絕跡嘅地方，只得極少數附近居民跑步、遛狗、拍拖散步經過，沿途由下而上觀察可睇到縱橫交錯嘅行車天橋、行人天橋等道路交織嘅畫面，交通燈不斷轉變、車輛於迂迴曲折道路左穿加插，畫面煞是驚喜。而沿途亦有一個超詭異嘅流水洞穴，驟眼睇有幾分陰森恐怖，增添探險感。
再向上而走，經旋轉樓梯轉入行人天橋，會發覺環境愈來愈似自己走入咗一個平衡時空，人車分隔，無人小路，配合昏黃光線，似足走入一個時光隧道，絕對係兩個人嘅中環半山區取景拍攝好去處。
沿路上山，可以直上至干德道配水庫遊樂場，沿路可返回中環扶手電梯，不過去遊樂場方向要行少量山路，疫情期間遊樂場關閉，附近人流更少，需要特別小心自身安全。
至於同樣位處半山干德道嘅廢棄大屋，海拔高500尺，被高地包圍，其實係雲石堂守衛室（Marble Hall），經李柯倫治建築師事務所（Leigh & Orange）以維多利亞時代印度薩拉森風格設計，於1901年建成，屬商人吉席．保羅．遮打爵士嘅私人大宅。而遮打爵士同遮打夫人分別於1926年、1935年離世後，將大宅、私人珍藏同雲石堂捐予同轉讓香港政府，曾演變成駐港英軍海軍總司令官邸，日佔時曾被日軍佔用，惜於1946年被大火焚燬，始後空置。直到1953年拆卸重建，改為政府宿舍用途，易名為遮打堂（Chater Hall）。
大宅採用歐洲進口雲石建造而成，來自意大利、希臘，而且經比利時打磨，被讚揚為香港最優秀建築物之一，據悉大宅內嘅樓梯亦甚豪華，不單有雲石樓梯，仲有以柚木、紅木、灰泥粉飾嘅磚塊舖砌，花園佔地兩畝，可遠眺維港，相當有氣派。但目前僅存只係得雲石堂守衛室，10年前曾被評為香港二級歷史建築。
至今可以望到嘅只係雲石堂守衞室外牆，一般市民亦無法進入，不過可以睇到部份舊煙囪、中式瓦頂、磚牆、欄杆，近睇可以見到古舊風格嘅木製百葉簾窗，內裏有一支支鐵枝作窗花，加上牆邊有唔少樹枝貼牆而生，充滿頹廢風格，絕對值得兩個人拍拖觀賞吓、亦可當作秘景之一。
而小編有一個疑問，大宅豪華又有氣派，捐予香港政府後，到底當時甚窮困嘅政府係點處置名貴雲石同各種豪華裝潢呢？
（1）配合黃昏光線或天橋內準備入夜時亮起嘅小燈，柔和光線會比較有Feel。
（2）經己連拿利直上，經過香港動植物公園西邊入口、香港聖母無原罪主教座堂，繼續沿小山路向上而行，即可見到天橋位置。
（3）半山明珠台位置靠近干德道配水庫遊樂場，留意目前不准進入，喺外面影相好啦。
（4）由芝蘭台附近觀望或影相，會見到前往明珠台嘅指示牌。
（5）一方面可由中環扶手電梯沿路直上李園，再向樓梯向上而行，轉左直行到尾即達；另一方面可以經干德道配水庫遊樂場行落去，轉右直行到底即可見到一座古舊大屋。
|
https://www.zhdentists.com/dyg_by/bay/1476.html
|
剝牙點解建議盡量唔好太夜咧？珠海剝牙要幾錢？
掹牙睇似好簡單，但係係屬於「手術」，具有一定嘅風險，所以剝牙前係一定要照CT拍片，術前拍攝X線片，係為咗了解牙齒嘅大小、形狀，以及喺牙槽骨中嘅位置及深度，從而評估掹牙嘅難度，更好設計方案。同時剝牙嘅時間亦好重要，無論系剝咩情況嘅牙齒都唔建議太夜！之不過系上晝去掹牙抑或系下晝去掹牙，珠海維港口腔專業牙醫表示要區分情況：
難度較大時：建議上晝去，上晝醫生和患者嘅體力精力都好，掹牙以後觀察嘅時間也長。
難度唔太大時：要掹嘅牙齒以前有過反復發炎嘅經歷，建議下晝去掹。掹咁嘅牙齒麻葯吸收得唔好，可能會疼。下晝人對疼痛嘅敏感性較低少少。
之所以建議唔好太夜掹牙，系因為依家嘅口腔門診冇夜診，如果上晝掹牙，下晝可以有足夠嘅時間觀察，萬一術後出血，可及時去醫院（診所）處理。如果太夜掹牙，萬一術後出血，可能就唔可以及時處理，咁會造成唔好嘅影響。
上一篇：剝牙前後要注意咩咧？澳門過珠海剝牙要幾錢？
|
https://flyformiles.hk/2469/%E6%97%A5yen%E9%BB%9E%E5%94%B1%E7%A2%8C%E5%85%88%E6%9C%80%E6%8A%B5%EF%BC%9F
|
大家都知俾錢既方法，唔係俾現金就係碌卡架啦！所以小斯會分兩方面去講點先係最抵！
壞處：排隊排到嘔，所以建議大家朝早打過去留佐錢先，然後再過去拎，咁就唔使排咁耐。
已預留之貨幣：
壞處：要有EBANKING同埋外幣戶口先可以做到，但如果係高級戶口（Preferred banking以上個D），會有點子優惠，個 匯率仲會再靚D；同埋唔係隻隻貨幣都有，因為台幣、泰銖、印尼盾個D冇。而且每日係外幣戶口提取外幣都有上限，如果換大額外幣，就必須分幾日提取，請注意！
小斯只係俾D大銀行大家參考，因為始終大銀行多D分行易拎錢D！
而根據呢個一個網址http://hk.ttrate.com/zh_hk/?c=JPY，可以見到Rate最靚既係：（只係大約，因為每一刻都變緊）包括：
所以淨係大行黎講，用恆生唱就會比較方便同抵，反而匯豐呢D個exchange rate就勁貴！所以我會以恆生ebanking做例子：
1. 入到去ebanking之後，禁外幣/黃金，然後就禁存入我的恆生戶口，然後揀返要換既幣值，例如今次換yen既就揀JPY Saving。然後下面既金額就揀返想換幾多，揀港紙既即係代表想將某個數量既港紙轉做yen；調返轉揀yen既話就係目標換咁多咁多yen，就會自動同你用返相對既港紙去對到你目標想換既yen數量。
2. 禁佐同意之後，去到下一頁睇下金額個到，就會見到當時既exchange rate，因為我打post個陣已經係深宵收佐市，所以睇唔到exchange rate。再按確定，港紙就會扣佐，yen紙就會入佐大家戶口。
然後第二日就先打去某分行到問睇下有冇yen既現鈔先，有既話就可以去果個分行到拎啦！
小知識：電匯價，簡稱 TT 價，T.T. 全名為 Telegraphic Transfer，意思即係電匯，係一間公司通過銀行（匯款行）將款項匯予（收款行）存入收款人帳戶（另一間公司或者自己公司於另一銀行既戶口都可能會），係付款的一種方法，（下刪Ｎ萬字）總知就係比現鈔價平。
結論：我比較過百年同銀行既TT rate，其實兩者個rate都好抵，無話特別邊邊一定高D咁，difference都係在於你用邊間銀行，但事實上落唔大。所以去百年唱同係銀行唱，就視乎邊種方法方便大家啦。
超唔抵！又有手續費，唯一好處係你用剩佐既錢多數係可以以同樣既exchange rate去換返俾佢。
大家要知道，如果碌外幣既話，會有一個1.85 – 1.95%既手續費既，所以個原則就係話，要cover到個手續費先係好卡！咁其實計返條數，起碼都要回到3蚊1里既卡先cover到個2個%，如果碌完要嘔凸返個手續費出黎，係咪寧願唔碌先？所以小斯只會推介大家用以下幾多卡去日本：
另外，因為日本D百貨公司成日都會有D銀聯卡既promotion，大約係5%左右，所以帶定多銀聯去都要既！
其中銀聯卡小斯就介紹大家用交行銀聯個張：
想問去日本當地簽卡，用aeon jcb 好定中銀銀聯白金好啲？
請問用恆生ebanking唱完錢，去到日本係咪可以搵返恆生既ATM禁yen？
會唔會話主戶口先禁到其他禁唔到？
梗係唔可以啦！！
想問下， 交行銀聯同上商銀聯，有咩分別？
交行銀聯個張：
咁去日本碌卡， 碌hsbc 銀聯定 富邦visa 最抵？
問題，甘如果用union pay 碌卡又有沒著數昵 。。。？？
aeon jcb呀！
下？即係呢兩張用邊張好？？？？
直接去恆生唱可以的嗎？個rate會唔會同ebanking一樣？
俾AE Cathay張卡抵嗎？
其實如果用信用卡喺日本簽賬碌卡，唔駛擔心點唱円先至抵，因為真係攞現金出嚟用嘅機會會好少。
最唔抵係香港機場換，其他地方機場都無咁差。
新加坡，越南，機場都算ok, 同市區差少少。。
剛剛上星期在Tokyo hand買porter袋， 銀聯咭有5%折扣， 同堆退稅，但佢話我張銀聯讀唔到， 要做visa or master， 但折扣照俾， 但在機場duty free 又碌到喎！ 所以要睇間鋪頭既讀咭器如何！
有冇手續費？
–>YES，雖然要俾1.85%手續費，但計返有4%回贈，點都抵啦！
但係credit card個rate同TT係咪差唔多先？
真係好難預帶幾錢，因為你講果D信用卡我全部都無。
請問小斯用中銀銀聯白金卡又抵唔抵呢？
用中銀銀聯咭去日本碌卡，無須收取手續費架！
最慘係 HSBC 揀咗 extra rebate 要去到 2015年12月先可以再揀呢！
去韓國，泰國同馬來西亞係當地兌抵啲個喎！
我從來冇去過百年，因為覺得好鬼煩。除非10個8個一齊兌，否則兌兩三萬港紙其實都係平一百幾十，但係要排幾個鐘，好唔抵！
否則兌兩三萬港紙其實都係平一百幾十，但係要排幾個鐘，好唔抵！
|
https://flyformiles.hk/17038/%E4%B8%80%E7%B6%B2%E6%89%93%E7%9B%A1
|
英國航空 British Airways Executive Club 酒店積分轉換優惠！酒店積分轉英航可獲35%額外Avios！
宜家成日都話要一簽幾賺一簽幾賺，究竟係點解呢？就係話你同一筆簽賬裡面，可以同時賺取緊幾種積分！原來真係做到架！最新既網購回贈平台《一網打盡》，只要你經由佢網站去其他網店網購，除咗你既信用卡積分/里數/回贈同各網店既優惠折扣賺到外，你同時仲可以賺埋「01積分」黎換野呀！
例如宜家去KKday訂套日本環球影城電影主題套票$1,808，由於KKday係《一網打盡》既積分計法係每買$1有2.5倍積分，所以買完就可以拎到4,520積分，夠你換 $30 OK coupon架啦！當然唔止禮券啦，仲有好多禮物俾你換架！例如戲飛、電子產品、sim card等等，只係上《一網打盡》撳多粒制，就額外賺啦，反正都要買既話，點解唔做多步呢？
宜家至12月2日期間，限時有以下幾個優惠俾大家賺分呀：
以後網購就唔好蝕俾佢啦，做多步就可以賺多D！記得要用埋《一網打盡》去賺分換禮物啦！
宜家至12月2日期間：
-各大網店雙11同黑色星期五既優惠碼都會係《一網打盡》度公佈，賺盡《一網打盡》同各大商家既優惠！
《一網打盡》既合作商戶經常都會做一啲幾倍積分既優惠，例如：
|
https://www.stars-hk.com/2021/09/29/%EF%BC%88%E7%BE%8E%E5%AE%B9%E9%81%94%E4%BA%BA%E6%A5%8A%E4%BD%A9%E4%BD%A9%EF%BC%89%E3%80%8C%E5%BE%B7%E5%9C%8B%E5%82%B7%E8%AD%B7%E5%B0%88%E5%AE%B6%E6%98%93%E7%90%86%E5%A6%A5%E8%A4%AA%E7%96%A4%E8%B2%BC/
|
（美容達人楊佩佩）「德國傷護專家易理妥褪疤貼加大片裝」正式上市！
平時無啦啦好容易都撞到，所以啲手手腳腳都有啲損傷，加上年紀大咗新陳代謝較慢，留咁多疤痕著衫一定唔夠好睇啦！
「德國傷護專家易理妥褪疤貼加大片裝」正式上市！專為特別肌膚、顧及不同長短大細疤痕嘅需要， 喺親膚溫和嘅易理妥褪疤貼，而且不含藥性成分、任何年齡都用得。
臨床試驗證實3起效：
易理妥褪疤貼備有2種尺寸：
（美容達人楊佩佩）Atomy蜂膠牙膏有效抗菌、抗發炎～超好用！
食咗卡士蘭活腸纖腰瘦，輕鬆排毒瘦身！
（美容達人楊佩佩）Naturo Derma 7 日瘦，只要食7日，就可以見到有減重效果！
|
http://www.moonmoonkitchen.com/2014/07/blog-post_23.html
|
1.海蜇蝦尾解凍洗淨，索乾水份。
2.新鮮茴香洗淨，切片。
3.蒜頭切片。
4.起油鑊，爆香蒜片，下海蜇蝦尾爆炒，下調味兜勻。
5.加入茴香兜勻，蓋上蓋煮5分鐘，即成。
我成日都好想試試呢個茴香頭，其實味道係咪真係好似西芹呢？
呢種蝦好味嗎？
|
https://www.bcc-hk.com/products/b151-%E9%9F%93%E5%9C%8B%F0%9F%87%B0%F0%9F%87%B7dresthe-whitening-a-serum%E5%8D%87%E7%B4%9A%E7%89%88%E7%B6%ADc%E7%BE%8E%E7%99%BD%E4%BF%9D%E6%BF%95%E6%8A%97%E6%96%91%E7%B2%BE%E8%8F%AF50ml
|
🤔敏感肌用唔到維他命C？
🤓因為您未遇到 DR.ESTHE 革命性產品 - 維C美白保濕抗斑精華。
有效促進膠原蛋白合成，減少細紋，抗氧化保護，提升及均勻膚色！
質地輕盈快吸收，適合新入手維他命C產品或敏感肌使用。
⭕蘊含高濃活性成份，可快速淡斑、去印、去黃及提亮膚色，同時細緻膚質及改善肌膚暗沉。
水漾精華質地，快速吸收不黏膩。
🔸活性維他命C - 有效預防、淡化及分解黑色素，令肌膚更亮白剔透。
🔹3重煥膚再生成份 - 加速細胞新陳代謝，細緻膚質及改善肌膚暗沉。
|
https://hkcashrebate.com/livi-bank
|
[虛擬銀行] livi bank攻略 – livi PayLater網上簽賬5%現金回贈！指定商戶8%回贈！
livi bank由中銀香港、京東同怡和集團組成，主打有livi PayLater同livi Debit兩張卡，其中livi PayLater可以用嚟做分期，而且網購有5%回贈，指定商戶更加有8%回贈！
咁究竟咩係虛擬銀行？其實呢樣嘢已經喺外國流行咗好耐，簡單嚟講就係無分行，靠一個App就可以做晒所有操作（包括開戶）嘅銀行。而香港嘅虛擬銀行，係全部都領有金管局牌照，同埋有參加存款保障計劃，存款有最高港幣50萬保障。
話明係虛擬銀行，自然開戶步驟都係好簡單！只需要download返livi bank個App，影低身份證同自拍，填好資料10分鐘就開到戶口！除咗FPS過數入錢之外，個App仲會俾你直接以eDDA（電子直接付款授權）綁定一個傳統銀行戶口，等你可以喺App入面直接過數。
livi PayLater Mastercard係一張虛擬扣賬卡，提供簽賬即時分期服務。只要開戶後喺App入面開埋livi PayLater Mastercard，並通過呢張卡消費滿App內自行設定嘅金額，同自選3至36個月分期期數，一簽賬完就會自動分期。
今期livi PayLater推廣期內，網上簽賬有高達5%現金回贈，指定商戶有8%回贈。而喺按期足額還款情況下，livi PayLater係唔會收利息，只會按月收取手續費。推廣期內，仲豁免埋首3個月嘅手續費；如果本身個分期都唔超過3個月，就即係免息免手續費就可以分期付款！
即日起至2023年3月31日，憑livi PayLater Mastercard簽賬，可享以下簽賬回贈*：
香港一向都無咩銀行搞debit card，但其實呢樣嘢喺外國係好興。所謂debit card，就即係碌卡嘅時候會類似EPS咁直接扣你銀行存款（Debit Card詳解），而唔係當喺銀行借錢，咁就少咗卡數呢個煩惱。當開完livi戶口之後，就可以喺個App到開埋張虛擬livi Debit Mastercard®同livi PayLater Mastercard（開App就可以睇到卡號、CVV等資料），除咗上網買嘢，亦都可以加入Apple Pay或者Google Pay出街使錢。
即日起至2023年3月31日，憑livi Debit Mastercard簽賬，仲可享1%基本回贈；每月回贈上限$200，即上限簽$20,000。
除咗Debit card之外，佢仲有個銀聯二維碼付款功能。只要喺個App入面啟用二維碼付款，就可以喺全港超過5萬間商戶消費。即日起至2023年3月31日，用livi 銀聯二維碼付款功能，仲可以有機會獲得100%「搖一搖」現金獎賞^。每個「搖一搖」機會可獲最多為交易100%的隨機金額，合資格客戶每月可獲享最高$500「搖一搖」獎勵。
livi bank嘅客戶仲可以自動享有特惠存款利率，其中首$5萬港幣存款可以賺到1%年息，其後至$50萬都有0.4%年息！首100萬人民幣活期存款更可享1.5%年息！
另外livi定期存款嘅息率都唔錯！以$20萬或以上計，而家就做緊1個月定期0.45厘息、3個月1.5厘息、4個月3.5厘息、6個月3.6厘息、12個月3.8厘息。
這張卡大學生能用麼？
請問 livi PayLater Mastercard 同普通信用卡 有咩分別？
即時還款 有手續費嗎？
Paylater係分期服務，會收取手續費。依家推廣期內有豁免手續費。
試下copy and paste過去～？
無法使用 livi Debit Mastercard 於 Amazon 購物，為什麼？
|
https://www.hongkongtaxiexchange.com/single-post/%E5%B0%88%E9%A1%8C%E8%A8%8E%E8%AB%96%E3%80%90%E7%9A%84%E5%A3%AB%E5%8A%A0%E5%83%B9%E5%96%87%E3%80%91-%E6%96%87%E5%AD%97%E7%89%88
|
Hello大家好，我係Peter，相信大家睇到「的士加價喇」呢個Topic，大部份人都會唔開心居多，甚至有人會即刻開聲反對。呢個情況我都好明白，有邊一個市民係鍾意加價，但要的士業健康咁發展，合理嘅加價係必須嘅，至於的士加價當中讚成嘅理據，同埋反對嘅誤解，大家可以先重溫返我哋YouTube Channel之前專題探討「的士加價」嘅短片，今集主要講返今次加價嘅內容，同埋補充返一啲實際市場嘅情況。
好，先講吓今次加價嘅內容先，如果有留意開新聞都知道，喺今年5月10號嗰陣，行政會議通過咗，批准的士加價，根據政府向立法會提交嘅文件顯示，新收費將於今年7月17號正式生效。市區的士、新界的士同埋大嶼山的士，頭嗰2公里嘅落旗收費都個別加$3，即係市區的士由$24加到$27，新界的士由$20.5加到$23.5，至於大嶼山的士就由$19加到$22，而落旗後首段跳錶收費每跳增加2毫，以及後段跳錶收費每跳增加1毫。
雖然，今次加價嘅平均加幅都超過1成，係好多人眼中都覺得呢個加幅好大，但係大家都可以客觀地睇一睇，香港的士嘅收費水平，係全球咁多個國家地區嚟講，係屬於中下游嘅水平，收費稱得上係非常平，但係喺香港嘅生活指數及營運的士嘅成本，可以話係非常之高，而且每年都增加緊，我估唔使我多講，大家都會知道同埋感受得到，所以的士嘅收費與成本，可以話係失衡，相信的士嘅收費水平仍然需要追上落後，咁樣的士業先可以健康發展。
不過當講到呢到，總有人會反對加價，甚至有部分的士司機都會反對加價，而主要有2個反對嘅原因，第一，認為的士加價，會令乘坐的士嘅乘客減少，變相令司機收入減少，不過，根據過往嘅經驗，實際嘅情況只會短時間發生，因為通常乘客喺加價初期都未習慣同接受新收費，但長遠會慢慢習慣同接受，載客量會回復正常。
另外，第二個反對加價嘅原因，亦都係大家最大嘅誤解，就係有人認為的士加價直接導致的士車主加租，其實的士車主定立車租嘅時候，最重要係睇市場上的士司機嘅供求情況，如果市場上係缺乏的士司機租車開工，的士車主會主動減租迎合市況。
有一樣嘢我一定要喺呢度補充，就係我見到有啲傳媒報道，令到大眾誤解，以為的士車主喺疫情期間唔減租之餘，仲向的士司機加租，但實際情況係，喺疫情爆發初期，絕大部份嘅的士車主已經即刻主動提供減租津貼俾司機，而且減租幅度都非常之大，有啲仲減租一半以上，當疫情緩和，市民復工復課，的士生意都開始好轉嗰陣，的士車主先開始根據市況，續步加返租金，但實際上到宜家都未去返疫情前嘅租金水平。
所以，車主喺定立租金嘅時候，其實係好睇當時嘅市況，同埋營運的士嘅成本，講開成本，無論維修保養、保險同埋燃油費等等，其實每年成本都不斷上升，呢啲因素都會直接影響的士車租嘅水平。至於的士加價嘅因素，絕對唔係車主考慮定立租金嘅主要因素。
講返今次加價先，其實對上一次加價，已經係2017年4月嘅事，相隔超過5年冇加過價，但呢個5年嘅營運成本加幅都唔少，講到尾，調整收費，係可以俾的士有空間發展，改善服務質素，令乘客可以享用到方便、快捷、舒適嘅服務，所以合理地加價絕對係一件好事，可以改善的士嘅收費與成本失衡嘅情況，令的士業健康發展。
其實政府今次除咗批准的士加價之餘，仲建議咗3項嘅措施，希望可以改善的士服務嘅整體質素。3項建議包括：第一，引入的士車隊管理制度、第二，將現時的士嘅最高乘客座位數目由五個增加至六個，第三，引入的士司機違例記分制度。除此之外，政府亦都建議提高有關白牌車非法載客取酬嘅罰則。
當然啦，以上嘅建議係唔係有效改善的士服務質素，我哋仲要了解當中嘅細節同埋運作，先可以知道，而現時，政府將會籌備相關嘅建議細節，根據立法程序，到時會提交立法會審議。我哋香港的士交易所，會同大家緊貼最新市況，到時會再出Post同大家討論分享。
咁今集就同大家講到呢一度，希望呢個Post可以幫到大家了解今次的士加價係咩一回事，大家都可以用理性嘅角度去睇呢件事，歡迎留言話俾我哋聽你嘅睇法，同埋記得訂閱，下集見！
|
https://discuss.stickyricelove.com/t/topic/5579
|
精子離開咗身體暴露喺空氣中其實好快會死亡，因為精子需要媒介提供養份先生存同埋移動到，而呢啲媒介就係精液同尿道球腺液（陰莖喺受到刺激嘅時候會分泌嘅透明液體，當中有機會含有少量精子），喺空氣中／接觸咗衣物之後呢啲液體會好快乾，精子就唔會生存到，同埋因為呢啲液體被衣物吸咗，精子唔能夠移動，更加唔會由陰道口遊向子宮。而就算你見到女朋友底褲係濕嘅，都唔代表精子可以由佢嘅底褲一直移動到陰道口嘅位置。而沖洗嘅過程亦唔會令精子生存到或者沖入陰道。
至於你講噴酒精呢樣嘢，都想同你講返，陰部嘅皮膚好幼嫩，唔適合用酒精呢啲咁刺激嘅嘢去沖洗，記得下次唔好啦！而水溫都係，唔建議用太高溫嘅水去沖洗陰部，以免灼傷幼嫩嘅皮膚呀！同埋記得無論咩情況（日常清潔同埋呢啲情況都好）都唔好灌洗陰道，以免破壞陰道嘅酸鹼平衡影響陰道健康。
或者你哋之後都可以考慮即使發生體外摩擦，都可以使用安全套，一嚟可以避免精液接觸到底褲／陰道口附近，二嚟都可以便於時候清潔清理。
懷孕係因為卵子同精子相遇、受精、著床而形成，而你哋上次嘅性接觸當中，性器官之間冇直接接觸過；我哋亦解釋過，過程中精液亦冇接觸到陰道／陰道口，所以精子同卵子係唔會接觸到，變相亦唔能夠導致懷孕嘅。
你哋性接觸嘅懷孕風險係極低嘅，所以係唔需要服用緊急避孕藥嘅。但如果你同女朋友商量完，覺得真係一定要食事後藥先會安心嘅，都可以喺性行為72小時／120小時內睇醫生，由醫生處方粒藥，可以去家計會診所／母嬰健康院／部分私家診所。不過係咪要食藥嘅最終決定都係要交俾女朋友去決定。
如果你真係好擔心，或者覺得我哋嘅解釋都唔能夠解決你嘅憂慮，你都可以同女朋友商議要唔要進行驗孕。喺性行為嘅7日後驗孕，會得到初步結果，而11日後進行驗孕，就會得到較為準確嘅結果。希望你親眼見到驗孕嘅陰性結果會解除你嘅疑慮。
而「酒精同熱水係唔係可以有效殺死精子」呢樣嘢，其實我哋都已經解釋過，精子離開體外之後暴露喺空氣中／喺衣物到本身好快就會死亡，而精子同埋高溫係會令精子死亡嘅，但我哋亦都解釋過，唔建議咁做，因為酒精同高溫嘅水都有機會傷害陰部嘅皮膚，甚至造成發炎／敏感反應，而影響身體健康。
|
https://holiday.presslogic.com/article/197369/%E6%9D%B1%E4%BA%AC%E6%97%85%E9%81%8A-%E6%B7%BA%E8%8D%89%E9%A6%96%E9%96%93%E5%AE%98%E6%96%B9hello-kitty%E4%B8%BB%E9%A1%8C%E9%85%92%E5%BA%97%E6%88%BF10%E6%9C%88%E9%96%8B%E5%B9%95
|
唔知大家有無聽過一個都市傳說指，無咩產品係 Hello Kitty 未聯乘過？睇嚟呢條問題都好難會有解答到嘅一日，因為原來 Hello Kitty 連酒店服務都搞埋喇！嚟緊 10 月，東京就會有第一間 Hello Kitty 嘅主題酒店房，滿足晒一班粉絲。
淺草東武酒店今次同人氣最高嘅 Hello Kitty 合作，酒店距離淺草站只有 1 分鐘嘅步程，出入真係超級方便呀！搭車去埋其他旅遊熱點，例如晴空塔、東京迪士尼都唔係難度！
今次準備推出嘅 2 款 Hello Kitty 主題房都各有特色。「櫻花天女 Kitty」房就用咗粉紅色做主調，牆紙上面畫滿櫻花，而 Hello Kitty 就穿住天女嘅衫，「仙氣」十足。而房入面亦有傳統嘅日式餐檯，畀大家模擬喺榻榻米到食懷石料理嘅滋味。
至於「和服 Kitty」房就無咁 Pink，房中用咗相對冷調、沉實嘅豆沙紅色，加上著住和服嘅 Hello Kitty 同現代感嘅餐檯，成間房充滿住摩登都市 Feel，但又不失可愛。
兩款主題房各有 3 間，每間都係四人房型嚟，啱晒一家大細入住！
|
https://dailyview.hk/Popular/Detail/6684
|
因為李小龍同電影《葉問》嘅關係，中國武術「詠春」深受華人喜愛，亦廣受外國人認識。不過喺詠春當紅嘅時候，有一位「詠春大師」丁浩就屢次俾人KO，唔少網民懷疑詠春嘅實戰能力。
「詠春」，可能係依家最廣為世界各地民眾所熟悉嘅中國武術。無他嘅，世界知名武打巨星李小龍就係師從詠春大師葉問，詠春自然會受到武林界嘅關注啦！加上近年殷子丹演出嘅系列電影《葉問》又喺世界當紅，依家連普羅大眾都對李小龍嘅師博葉問仲有詠春都好有認識啊！
無論李小龍又好，殷子丹演出嘅《葉問》都好，都顯示詠春係「好打得」嘅中國武術。例如喺《葉問3》咁，殷子丹同世界重量級拳王Mike Tyson嘅大戰，雖然睇落係殷子丹落下風，但係詠春可以跨量級對戰兼且頂到3分鐘，睇到唔少人熱血沸騰！
《葉問3》咁正，今年年尾上映嘅《葉問4》自然好多人期待啦！不過當電影拍到詠春咁打得嘅同時，現實嘅詠春就受到大眾質疑，懷疑佢係咪真係可以用嚟實戰。點解會咁呢？皆因中國有一位「詠春實戰高手」丁浩，喺10月19日晚於江門舉行嘅崇武英雄世界自由搏擊嘅比賽入面，畀一個66公斤級嘅搏擊手阿虎（陳錦雲）以74秒KO倒地。
依位號稱「詠春實戰大師」丁浩其實唔止一次咁樣俾人打爆，佢早就喺年幾前同過中國「格鬥狂人」徐曉冬有過對戰。當時戰況可以話係一面倒，徐曉冬多次撃倒丁浩，丁浩睇落冇咩還手之力。
不過最後賽果出奇地係「平局」，隨即引起網民熱議，紛紛留言質疑賽果唔公正，話咁樣都可以係平局，真係當大眾係傻㗎？
但係有唔少網民，包括徐曉冬都有講到，詠春其實就唔係咁差，唔係嘅話李小龍都唔會學啦！又話中國武術亦真係可以實戰嘅，丁浩唔可以代表成個詠春界。
話說《葉問4》將會喺今年12月20日上映，聽講今集係有唔少關於李小龍嘅劇情，大家記得到場入場支持吓喇！
|
http://www.kinseymama.com/2015/02/blog-post_13.html
|
小小豬咳左都有大半個月，醫生都睇左兩次，雖然都叫做好左啲啲，不過都仍然中有幾聲咳。今次咳都幾利害，就連上幾次飲即止嘅蒜頭水(按此重溫)都唔得。
青欖就多數係花檔或山草藥店有售，桔餅就係藥材鋪就可以買到。
老實講，第一啖入口總係覺得個味怪怪咁，怪嘅唔係因為難飲，只係覺甜甜地得嚟又好似咸咸地咁。不過亦都因為個味道都幾特別，飲落又覺得幾好飲，大肥豬仲一口氣飲左兩大碗，叫我有機會要再煲添呀！
亦都可能依個湯甜甜地，所以小小豬就非常鐘意飲，唔洗幾分鐘就KO左一大碗湯啦！
止咳方面效果如何呢？我俾小小豬飲左一碗半，即晚都有留意到小小豬啲咳嘅次數好似係少左啲，所以可能對小小豬都有少少效用呀！
不過，就算唔係真係有咁大幫助，平日煲下依個湯都未嘗唔係一個好選擇，因為我家兩位老細都鐘意飲嘛！
|
http://www.lionrockinstitute.org/2012/06/2012-06-28-12-04-39-962/
|
貨幣寬鬆政策就好似傳染病一樣，只要有一個國家搞貨幣寬鬆，其他有貿易往來嘅國家，好難獨善其身。劣幣驅逐良幣之下，資金流向會漸漸失去平衡。
印銀紙嘅國家，無論點印都好似唔夠用，點都追唔到物價上升。至於緊守貨幣發行紀律嘅國家，就會發覺好多人會攞自己嘅貨幣做儲蓄，貨幣從系統中流走；貨幣供應減少，結果造成通縮。呢種情況下，央行只有兩種選擇：一，跟大隊，一齊印；二，死忍。
1998年，港紙因為美金升值跟着上，港元流失，銀行結餘低到嚇死人。當時，好多人睇死港紙要脫鈎貶值。結果，成立咗啱啱一年嘅特區政府就要做壞規矩，入市買股。班友唔知行咗乜嘢運，特府入市之後幾個星期，俄羅斯債券爆煲，聯儲局為咗救華爾街，突然減息，美元鬆一鬆，香港嘅通縮壓力先至有喘息空間。如果唔係，香港當時已經彈藥盡耗，極度勢危。隨着日元同當時剛成立嘅歐元插水，小陽春之後嘅香港再次進入通縮。
溫故知新，係想提醒大家，美元寬鬆十年有多，其他國家尤其是歐洲、日本，都想重演呢一幕。
到時，我睇吓今日話要港紙升值嘅嗰班人，點樣喊住口要求政府脫鈎貶值。
|
http://edwinor.blogspot.com/2010/05/blog-post_29.html
|
終於因為要食個快嘅兼無選擇下幫趁左。。。
麵包酸瓜辣椒火腿都好味，但扣分位係個飽係凍嘅；曲奇好肥仔，仲要有兩塊，食唔哂，包走番屋企慢慢食，都得架喎！
我都鍾意全部沙拉要哂，except墨西哥辣椒。
Subway都係我嘅Vancouver回憶之一，雖然只係佔1%左右。
aiya,你唔明乜野？
如果唔鐘意個包凍，應該可以要求用焗爐焗一下。
我覺得佢好食過delifrance喎！
|
https://hkofficedaily.com/%E8%81%B7%E5%9F%B8%E5%A6%82%E6%83%85%E5%A0%B4/
|
阿Don係我嘅candidate，之前介紹咗佢入一間公司，個上司勁鍾意佢，俾咗好多機會，所以阿Don好多謝我，覺得未來充滿希望，相隔4個月後，佢話我知上司辭咗職，新嚟嘅主管好憎佢，係咁搞小動作……
唔知講乜好，但人生就係好多嘢預計唔到，阿Don都係呻下啫，咪同佢傾下計畀啲安慰囉！
另一邊廂，我個friend失戀，佢話個男仔畀咗好多希望佢，無論係做人定返工都變得有目標，仲諗過將來一齊生活，點知最後都散咗。
點止我一個，經歷過嘅人都會知道，有啲人令你對將來充滿期盼，但佢冇再出現喺你嘅將來係一種乜嘢感覺。
不如我唔幫人搵工，轉行做社工，不如我唔寫職埸，寫情場啦！
|
https://www.meowmeowzone.com/products/nurture-pro-6-trial
|
100％無穀物配方，以雙蛋白質來源為主要成分。含有牛磺酸，賴氨酸和綠茶，隨時隨地為貓貓提供豐富營養餐！
主子成日眼紅紅，又成日流眼水😿或者鼻水？
想俾肉絲罐主子當主食，但市面上嘅肉絲罐又營養不足😔？
主子有特別既需要🕵，例如：尿道問題？腸胃問題？去毛球問題？
💯以上要求，🌲Nurture Pro全系列Lysine綠茶主食罐一次過✅滿足曬你！
🌠全系列罐罐都含有⭐Lysine，幫助貓咪增強免疫力，解決眼紅流眼水鼻水問題。同時含有☘綠茶攝取物，抗氧化抗衰老仲抗敏感，好處多到數唔曬！✨呢系列肉絲主食罐條條肉絲，主人放心貓咪食得開心。添加咗牛磺酸，維他命同礦物質，💮符合AFFCO營養標準💯，確保貓咪營養充足！
每款都加咗唔同嘅生果🍍🥥🍒，為你貓咪嘅需要度身定造。
購買時輸入優惠代碼「NP12TRIAL」以享試食12罐裝優惠！
|
https://packngo.hk/14413/
|
半價清貨！史上最平探親商務艙！仲送來回日本機票！菲律賓航空商務艙廈門來回溫哥華/三藩市/洛杉磯$13903起！
大家都知我哋最鍾意躺平(商務艙)，不過香港出發美加商務艙一直都唔平，飛美國二萬九已經還得神落，飛加拿大三萬全包都要謝主隆恩喇！
今次菲律賓航空癲價搶客，商務艙廈門來回溫哥華/三藩市/洛杉磯$13903起，來回連稅計：
溫哥華來回連稅$16781起。
香港出發PEY最平都二萬樓上，雖然以前曾經教過大家買Lifemiles用萬五蚊換長榮商務艙來回香港同美西，不過疫情後長榮已經冇乜派位，呢招唔work喇！坐菲律賓航空飛美國價錢都差唔多，而且仲有125%哩程儲入ANA Milage Bank，以YVR線為例，跑晒全程有18162哩程，夠換到一張ANA香港來回日本機票，張飛點都值四五千啦！
而且香港飛廈門來回連寄艙行李連稅約千二左右，低成本駁腳點計都抵！
都抵玩嘅！日本航空來回東京$2600起！
超平盤！巴西嘉年華都減！加拿大航空來回聖保羅$7435起！
玩陽光海灘同Resort就OK！宿霧太平洋航空單程宿霧/克拉克$80起！
Next story 挑戰國泰最平商務艙！除開來回連稅二千七！國泰航空商務艙廈門來回曼谷/布吉$3998起！
|
https://www.mawgarden.com/post/%E5%A5%B3%E7%94%9F%E8%A6%81%E5%90%83%E7%9A%84%E5%A5%BD%E5%AD%95%E9%A3%9F%E7%89%A9
|
好多媽媽都想自己嘅小朋友贏在起跑線🏃🏻，呢條起跑線唔係講緊家底，而係講緊身體🏋🏻，因為BB 精靈強壯👶🏻，唔單止學習能力更高📚、大個少啲病痛，更能夠令媽咪少啲擔心，所以真係千金難買身體好啊💰。
想BB更健康，除咗要做好產前檢查👩🏻⚕️，媽媽更可以透過飲食🍳令卵子質素同體內嘅懷孕環境更好，以下有幾種好孕食物，有意懷孕嘅準媽媽可以留意啦😉：
水果含有豐富嘅維他命C及抗氧化物🍊，不但可以增強身體抵抗力💪🏻，更有利卵子喺卵巢發育。🥶因為涼性嘅水果（例如西瓜🍉、梨🍐、山竹等），食得太多有機會導致宮寒，影響受孕機會，所以食生果記得要好好選擇🤔。而橙🍊、木瓜、提子🍇、奇異果🥝等平性或溫性嘅水果都十分適合備孕時多食。
骨膠原對身體同皮膚嘅好處相信大家都知道，所以花膠、豬手🐖、雞腳🐓等食物好受備孕媽媽歡迎，因為佢可以有助細胞修復，當中花膠更有修復子宮內膜、滋陰養血嘅功效✨，可以令媽媽受孕時，陀BB陀得更穩🤰🏻，甚至有媽媽話食多啲含豐富骨膠原嘅食物，可以減少妊娠紋嘅出現❤️。
葉酸、維他命 A、維他命B2及微量元素都對助孕十分重要，而深綠色嘅蔬菜唔單止有齊以上嘅營養，而且含有豐富嘅葉綠素🥦，可以幫助強化女性生殖系統、幫身體排毒♻️。但食菜嘅時候最好避免生食🥗，因為生食才會令體質變得偏寒，另外都要避免太寒涼嘅菜，例如苦瓜、絲瓜🥒。
不論對於懷孕中定係準備懷孕嘅媽媽，堅果嘅好處都好多😋，因為堅果含有豐富嘅維他命E，可以提高生育能力而且預防流產💪🏻。另外堅果含有嘅良好脂肪同抗氧化物，有助懷孕後BB嘅腦部發展🧠，所以係備孕媽媽嘅好朋友。
|
https://zh.hotels.com/go/taiwan/taipei-101?intlid=gglist%7Crelated
|
風景靚絕，一見難忘。抬頭睇下建築物嘅內部，您會發現 660 噸重嘅鋼製阻尼器，結構工程宏偉壯觀！台北經常受颱風吹襲，亦經常發生地震，所以呢座 101 層高嘅建築物需要呢種創新嘅解決方法，避免同減低損壞；而阻尼器睇落以足巨型鐘擺，可以抵銷強風同地震對大樓嘅影響，佢嘅直徑長 5.5 米，尺寸同重量都冠絕全世界同類產品！
台北 101 另外有全世界速度最快嘅雙層恆壓電梯，上到觀景台嘅時速打破世界工程記錄，只係需要 37 秒就可以上到觀景台，最高時速去到 60.6 公里。
大樓 B1 層到 5 樓正係主打奢華路線嘅台北 101 購物中心，雲集世界各地嘅頂尖品牌，仲有台北市最頂級嘅時尚服飾同餐飲選擇。商場用大理石柱嚟襯托優雅嘅裝飾，盡顯貴氣，世界出名品牌例如 Armani Exchange、Versace 同 French Connection 亦都進駐嚟裡面；B1 層設有美食廣場，畀您可以大魚大肉食個夠。
台北 101 嘅玻璃幕牆同鋼結構結合咗傳統中式設計元素，呈現獨特嘅東方寶塔特色，外觀同內部裝飾都係令人讚嘆。每年除夕，台北 101 都有跨年煙火表演，每 8 層作為一個單位，由下而上施放煙花，照到成個城市亮晒，場面璀璨，嘆為觀止！
台北 101 貴為全市最高嘅地標建築，從市內各地方望過去，都清楚睇到；佢連接捷運 2 號紅線嘅台北 101/世界貿易中心站，交通快捷方便。
|
https://holiday.presslogic.com/article/194163/%E9%BB%8E%E8%80%80%E7%A5%A5%E8%B1%AA%E5%AE%85%E6%9B%9D%E5%85%89-%E8%B6%85%E5%A4%A7%E9%9C%B2%E5%8F%B0%E6%9C%9B%E5%88%B0%E8%97%8D%E5%A4%A9%E5%9C%92%E6%99%AF-%E9%99%B3%E8%B1%AA%E5%B1%8B%E4%BC%81%E5%A4%A7%E5%88%B0%E5%8F%AF%E7%B4%AE%E7%87%9F
|
近年唔少藝人都中意喺網上分享自己嘅日常生活，有時會意外曝光屋企嘅裝修設計。好似林夏薇同黎諾懿咁。TVB視帝黎耀祥向來低調，原來屋企都好大，仲可以望到超靚園景添！陳豪、陳展鵬屋企亦大到可以紮營！
視帝黎耀祥喺入行多年，從擔任唔起眼小角色到勇奪最佳男配角，再到成為三屆視帝，佢甚少公開自己嘅家庭，不過太太喺社交網站分享嘅日常生活圖片就曝光咗佢哋嘅屋企！
由照片中可見，黎耀祥屋企有超大露台，一片落地大玻璃，望到外面藍色天空同綠油油嘅園林。
睇得出佢屋企係獨立一棟，屬於低密度住宅。家中佈置溫馨，以白色為主，有擺設吊椅可以欣賞園景，感覺寫意。
更多靚相：（可左右滑動）：
除咗黎耀祥，陳豪同陳茵媺亦不時公開一家5口嘅生活。因疫情原因，最近暫時未能外出，陳豪夫婦竟然喺屋企搭出帳篷。
帳篷大到一家五口瞓晒入去都得～陳豪家中同樣以白色為主，有唔少公仔裝飾，感覺溫馨。
另一視帝陳展鵬同單文柔育有一女「小豬比」，小豬比嘅玩具房都公開咗，一列窗望到山景，景觀開揚。
|
https://hkofficedaily.com/%E3%80%8A%E5%A4%9C%E5%8D%8A3%E9%BB%9E%E9%90%98%E3%80%8B%E4%B8%8A-%E5%A4%96%E8%B3%A3%E5%88%B0%E5%92%97%EF%BC%8C%E5%87%BA%E9%96%80%E5%8F%A3%E6%94%9E/
|
呢一句對於好多人嚟講都好平常，甚至乎每個人每一日叫外賣都會聽到送遞員打嚟同你咁講，不過我接到呢個電話嘅時候，係凌晨3點，我喺公司開夜，office得自己一個，重點係，我冇叫外賣。
「外賣到咗，你出嚟門口攞。」電話裡面嘅男人聲重複住呢一句，佢講嘢係冇尾音，當時除咗奇怪，我仲feel到自己起晒雞皮，即刻cut線，繼續留喺server房，打開門向外望一望，確定office真係冇其他人，亦冇人按公司個門鐘。
我就好似個戇鳩仔一樣，半邊身踏出server房，好似隨時戒備有人衝入嚟或者按門鐘一樣，而另一半嘅身體就喺server房內，如果發覺有異樣就縮返入去避難，不過office好靜，cut完線之後，對方亦都冇再打嚟，我維持咗呢個姿勢足足5分鐘有多。
定下神來，我提醒自己係有賓周，所以鼓起勇氣行出去「裝一裝」，首先解釋下office嘅環境，公司大門口係玻璃門，對正reception，但係server房喺office裡面，平時同事要行出去係要先開一度木門先至到reception，換言之我守喺接近最盡頭嘅server房，根本係唔會見到門口係咪有人送外賣。
打開第一度木門行出去reception已經需要無比勇氣，當時我只敢探頭望，公司大門口冇人，亦都冇留低任何外賣，但我聽到腳步聲喺走廊，由於太驚，我好快就關上木門入返office，當時有一半嘅燈係閂咗，忽然好嬲自己懶正義幫公司慳電，連隨全部燈著晒壯一壯膽。
嗰晚係我第一晚轉返夜班，好不容易捱到5點幾個天濛濛光，我將開得到嘅百葉窗簾都全部拉起，盡量畀光線曬入嚟，望穿秋水等到6點鐘收工，由3點收到個無厘頭外賣電話開始，呢3個鐘好似一個世紀咁長。
我係做IT，本身正常返工時間朝9晚6，做咗接近三個月都ok嘅，但公司開發緊一個手提電話應用程式，需要人返夜班「睇住個server」，因為早排喺外國嘅同事做testing嗰陣冧server，所以要擺個人喺度standby以備無患，呢個舉動真係夠晒無聊同埋浪費人力。
如是者，我就喺講笑嘅過程中答應阿頭要求，加$2000返夜，暫定返3個月至半年，視乎個應用程式啲bug要搞幾耐。
點知第一晚就遇到「外賣事件」，我清晨6點收工，返到屋企7點，沖完涼都係7:30，點都唔瞓到，大約8:30打電話畀阿頭，除咗覆述呢件事之外，亦想向佢表達自己反悔，唔該畀我轉返朝9晚6啦，人又好鬼又好，我真係好驚呀！
講到咁，我亦無謂再爭辯，睇多一晚先囉，另外，呢份工唔計無啦啦轉咗做臨時夜班呢樣嘢，淨係講本身嘅待遇同福利都唔錯㗎，加上我爸爸當時身體有啲毛病，一直住緊醫院，所以情況許可之下，我都想keep住喺度做，盡量幫輕屋企。
結果我繼續返夜班，第二晚開晒全部燈，不斷睇YouTube睇Netflix同聽歌，仲要開到幾大聲，壯膽吖嘛，點都要有啲聲營造人氣，又真係冇怪事再發生喎，第二、第三、第四、第五晚都冇，咁就返咗夜班一個星期，加上啱啱三個月過埋試用期，$2000津貼以外，阿頭又額外加多$1000人工畀我。
點知去到下一個星期，我又再喺凌晨3:00收到電話。
「外賣到咗，你出嚟門口攞。」同一把男人聲，又係冇尾音冇語氣，但我今次有少少準備。
「外賣到咗，你出嚟門口攞。」對方只係識得重複同一句說話。
Cut線之後我猶有餘悸，竟然傻到check下自己foodpanda同deliveroo個app，睇下會唔會唔小心叫咗外賣，又真係冇吖！
其實個外賣電話係冇來電，以前我係唔會聽，但由於爸爸住緊院，有時會擔心係咪有突發事，故此冇Caller ID都焗住要聽，話口未完，又一個冇來電嘅電話打嚟，上次都係打一次，今次竟然cut完線再打嚟，老實講我已經由100％驚嘅心理狀態，演變成70%驚 + 30％躁。
「外賣到咗，你出嚟門口攞。」又係同一句。
|
https://www.dse00.com/2016/10/dse-grade.html
|
唔少人問英文點升grade，得到答覆多數都係睇news 聽BBC 狂操PP 背vocab，對於懶人嘅我同你絕對係難過登天。呢篇文教大家英文點極速升grade。
眾所周知writing係最易冇料扮有料拎高分嘅分卷，從呢份卷入手實冇錯。
例如議論文,比意見嘅文實有起首結尾可能加埋轉拆段，題題都差唔多架啦， keywords 轉一轉就用得，比幾個月時間你都唔作定背定入去你對唔對得住自己，仲有, 比幾個月你，你唔會再比 firstly secondly thirdly i bus to go by school 佢掛 。
唔係叫你背難字, 太食時間，都係果句, 比幾個月你你唔係仲 but but but so so so 掛，九成會用嘅連接詞就搵多小小花款，少d重覆。
簡單d講姐係用熟被動,倒裝, 反問句已經夠哂，間唔中比一兩句佢，篇文已經靚左好多，加加埋埋頂多背幾十粒字, 一日都搞得掂掛，試下睇下高分嘅文, 唔駛理佢用深字定點, 淨係睇佢個flow。
其實無論咩科都好, 只要係成功嘅例子裡面(marking, 高分人份卷) 搵到個pattern，你就已經係考試嘅贏家。
Reading唔駛睇得明都可以識做是常識吧。
今年考DSE 嘅有3份做應該好夠，試做一份, 對左佢睇下自己大概錯乜，再花D時間睇下佢d model answer 想要咩類型嘅答案，get到之後先做下一份, 做完睇下自己有冇改善，再係marking搵自己漏左嘅野, 再做下一份，總之一個字講哂: 睇熟marking。
我自己會睇幾題問題先睇篇野，做完果幾題再睇幾題問題先，個人覺得咁樣做得最快。
總之愈唔似諗定，愈好。
D字唔識串就係唔識串，頂多都係睇下marking睇下佢想要D點嘅點案。
有睇過2012同2013 都應該知d係冇寫邊個task係邊頁，一開始分好哂先，之後照單執藥都快d啦。
|
https://www.youthmentalhealth.hku.hk/coping
|
你最近遇到啲咩問題？
有時，我哋可能會唔係好知應該點去處理一啲問題，可能會好想有人話俾我哋聽可以點做。不過有時，可能甚至連個問題係咩都唔知，總之就係覺得... 唔係好妥咁。
其實，每個人嘅情況好唔同。更何況，就算係我哋自己，喺唔同嘅日子面對同一件事都可以有好唔同嘅睇法同感受。
生活上其實可能根本係有好多問題都冇絕對嘅答案。不過，我哋可以嘗試俾個空間自己，慢慢逐步嚟，睇吓點樣一個一個咁處理佢哋。呢度有一啲唔同嘅處理方法，或者我哋可以一齊試吓，睇吓會唔會有幫助？
你同其他人處理壓力嘅方法有無唔同？即刻投票睇吓啦！
|
https://pretty.presslogic.com/tag/%25e5%2585%25a7%25e5%259c%25b0
|
00後新興職業「全職女兒」月入四位數？做家務外要管埋情緒，網民笑：咪即係啃老族！
內地女獲男友送價值3萬蚊名牌手袋！拍開箱片曬命秒被揭係A貨 網民：分手啦！
內地男教三招用$100就入到港迪士尼？租年卡被鬧犯法，超厚面皮：係園方監管問題！
內地女買2萬蚊名牌袋用15分鐘就爛？店家官方回覆超無理，事主要求賠償3倍價錢！
農夫新歌《廣東歌係我個ex》惹公憤！歌詞被網民鬧變質：旋律很土很好笑很無聊？
蔡少芬移居內地後突然返港想回巢？曾歌頌內地生活超正：好到冇得再好！
鄧紫棋自爆返香港喊足兩次：活著真好！話因疫情三年冇得返屋企，遭粉絲質疑？
33歲內地女Po嫁香港紀律部隊秘笈！大讚福利超好：月薪達7萬！有屋分又靚仔？
王祖藍曾被親戚呃錢靠食11蚊飯過活？指港星影響內地節目，勸港觀眾：大方啲！
32歲內地女被交往8年男友狠飛兼失業！希望喺35歲前生仔，竟1年內相親超過100次？
中韓KOL Sue Chang公開兩度隆鼻失敗經歷！自爆曾有容貌焦慮，鼓勵女生接受不完美自己！
|
https://yuenkolok.blogspot.com/2015/09/2015.html?showComment=1441198100171
|
今次嘅船河真係玩得好開心，雖然攰咗啲，同曬到紅咗，但係見到咁多動物，真係好難忘呢。
靚姐姐講得無錯，呢啲天氣都唔錯，不過啲水就凍咗少少呢。
碌BB玩得開心我睇得好開心，你怕唔怕水好凍o架？唔好冷親喎！
我玩得好開心呀，係啲水就凍咗少少，不過 janejane 唔駛擔心我，因為媽媽有用毛巾包住我，我無冷親呢。
哈哈.........殷師奶又讚我型仔喇，開心呢。
游完水真係會好肚餓，好彩媽媽帶定餅餅比我食呢。
睇見圓咕碌玩得好開心咁喎，好想玩埋一份呢。
我嗰日真係好開心呀，我都想同 Man Man 一齊玩，一定好難忘呢。
以為唔曬，其實不經不覺都曬紅咗呢。
謝謝艾華斯讚我濕水look 一樣咁可愛，咁我放心游水呢。
係呀，船家包埋水上設施，所以大家都玩得超開心呢。
每年一次船河，就等於JimJim 去宿營一樣，大家都玩得好happy。
你又讚我，面紅呢。
最正宗嘅「狗仔式」！
見你好喜歡玩水，好興奮，係咪游泳健將嚟架？
最後要講，下了水後還是很可愛的！
我游水唔只叻，仲係教練嚟呢，卡卡。
夏日有得游船河，好過瘾呢！
keep 住每年一次都唔錯呢。
係呀，媽媽呢班朋友係潛水發燒友，每年一次船河都係佢哋搞嘅，所以無狗狗呢。
今次難得比多幾個位我叫朋友，所以咪叫埋GiCi family 去玩呢。
小吉呀，船河係一大班人去玩先開心呢。
|
https://www.leungchafong.com/pages/healthtype
|
香港中文大學中醫學院講師李宇銘醫師指出，大部份人嘅體質係混合性，唔係只有寒或熱，同一個人身體可以「寒熱並見」✅，如「上熱下寒」，或者「胃熱脾寒」、「腸熱宮寒」。
何國璋醫師提出，中醫學只有分寒症同熱症，熱症包括發燒🥵、肺炎、急性扁桃腺炎等；至於寒症就係感冒風寒引起，導致身體發冷 🥶 等病症。
另亦可分為致病病邪 「風💨、寒❄️、暑☀️、濕💦、燥😡、火🔥」; 由此可見，辨證係有系統，而唔係簡單地只將人體分為寒底同熱底。
傑醫師提到，喺佢睇症時，好多人都會問佢佢係寒底定熱底，醫師都答係好難分，因為唔少人有混合病症，例如手腳冰冷但又易生口瘡暗瘡，❄️寒熱不清。
所以寒熱底分類方法，只係民間分法，中醫治病時係唔會用。傑醫師就常用以下分類方法：
香港人成日出街食飯，偏好濃味野，導致熱同濕經常同時出現，令濕氣內阻。
手腳冰冷時飲老薑、桂買暖下身，驅走寒氣。
多用45度熱水浸腳。
誤服寒涼食物諗住降火，但越食越多，而寒涼傷身，虛火越清越旺。
身體沒絕有對寒底熱底，因為身體寒熱會因作息，飲食，天氣而改變。所以當身體偏熱，宜食用清熱食材如金盞花、羅漢甘果、菊花等。如當刻身體偏冷，宜食用提溫食材如薑，杞子，桂圓等。身體在平衡狀態就最健康舒適。
|
https://www.letseatoutdiary.com/category/%E5%9C%B0%E5%8D%80%E5%88%86%E9%A1%9E/%E6%9D%8F%E8%8A%B1%E6%9D%91/
|
今日黎到柴灣探朋友，臨走前決定去杏花村行下街。N年無黎，商場都變化好大。地下一條街變左食街，超多餐廳選擇。行到呢間Cafe Paradise，BB就俾門口嘅木馬吸引左。橫掂時間尚早，就條佢意入去食個下午茶。同木馬影幾張相後，就坐係入面嘅梳化卡位，仲放左幾隻公仔，好得意。
超大隻雞翼，外皮脆脆的，醬汁酸酸甜甜好開胃，雞翼中間仲非常Juicy，不錯。薯條新鮮熱辣，好邪惡！
估唔到Pizza都唔細個，上面舖面野菌，黑松露味好香。餅底外脆中間軟，口感唔錯。
賣相好靚，窩夫兩件細細的，但味道不錯，加埋朱古力雪糕一齊食正好。
一家都係朱古力怪，飲品全揀朱古力系列。熱朱古力，極濃。
難得連沙冰都係極濃朱古力味，朱古力怪表示十分滿意。
假日都有下午茶餐，本身套餐包一杯飲品，加十蚊雞就可以升級特飲任揀，都好抵食喎。梳化又好坐舒適，不錯。
|
https://gaus.ee/2022/01/got-my-undies/
|
法國總理俾人問：有無收到我條底褲？
如何面對反對勢力，係一門學問。法國總理賈士德似乎有啲計。
我地之前報導過，有內褲業者不滿將佢地當成非必需品，因此發起每人send 條內褲去總理府。
賈士德都算有風度，話「啊，係你啊。」最後交談一輪之後，對記者強調，「(內褲)係必需品，係必需品」。
利比亞難民無GPS 想去義大利變咗去丹麥？
|
https://aandmdiary.com/%E9%A6%99%E6%B8%AF%E9%A3%9F%E7%8E%A9%E6%8E%A8%E4%BB%8B-hk-eat-and-play/%E9%A6%99%E6%B8%AF%E7%BE%8E%E9%A3%9F%E6%83%85%E5%A0%B1-hk-restaurants/%E9%95%B7%E6%B2%99%E7%81%A3%E7%BE%8E%E9%A3%9F%E5%BB%A3%E5%A0%B4%E5%89%B5%E9%A3%9F%E8%96%88-%E7%92%B0%E7%90%83%E7%BE%8E%E9%A3%9F%E5%85%B1%E5%86%B6%E4%B8%80%E7%88%90/
|
A姐成日都話我無主見，次次都話唔知食咩，其實人哋都係諗住就你之嘛！既然唔領情，新一年，新作風，就等我有主見，話食日本菜，點知A姐就話想食中菜，最正係另外兩位朋友話想食西餐……
無主見又話人煩，依家各持己見又係煩。既然係咁，食Food Court就啱晒，自己想食咩就食咩！長沙灣創食薈Food Creative有中、港、西、日、韓、東南亞等10間餐廳，總有一款啱你！
M佬見到來自京都嘅過江龍拉麵店就話要試。一開始當然要飲咗嗰湯先啦，豬骨湯底呈乳白色，豚味濃郁，原來係用咗西班牙牧場豬嘅豬骨，再經過12小時熬製而成，一啲都唔馬虎。薄切叉燒醃得好入味，有濃濃嘅醬油味，肉質柔軟，加埋味玉，真係好滿足！
A姐話想飲啖湯，靚湯皇啱晒佢！花膠湯無添加味精，十分足料，入口仲有少少膠膠口。另外，隻特大雞肶真係好吸引，肉質嫩滑，性價比高。
嘩！嗰Burger真係好大個，份量十足，兩大舊漢堡扒，非常厚肉，而且牛味濃郁，真係一啖都咬唔晒！漢堡包好香脆，裏面加咗牛油微微煎過，特別香口，加埋新鮮蕃茄生菜同自家製醬汁，真係好夾！
友人D先生見到海南雞就轉軚唔食西餐，餐廳堅持用天然食材同走地雞，所以海南雞特別新鮮嫩滑，肉味香濃，再加埋油飯同濃濃醬油，真係無得彈！
|
https://forumd.hkgolden.com/view.aspx?type=CA&message=7658174&authorOnly=Y&youtube=Y
|
日光日白唔敢伸個龜頭出嚟？
想做爛市？
得阿魯卡一個？喂你啲男朋友去晒邊？佢哋推你一個入嚟送死？呢啲係咪叫做咩叫人衝自己鬆？
𠵱乜連嗰隻男朋友都仲喺度呀？
喂阿魯卡，嗰條男朋友喺你站務台個哭訴post柴向左走向右走咗你台，你點睇先？
OT幾錢？
陰勁功呢啲鐘數原本係互猜滴露出嚟搵食嘅，𠵱家畀你哋三條男朋友搶向左走向右走晒個focus冇人理佢，互猜會唔會𨳒Seven你哋？
|
https://cat-home-cat.blogspot.com/2012/10/blog-post_30.html
|
細妹：瞓得貢舒服咪搞住晒。
家姐：典解會畀個枕頭擲住既我。
原本細妹都係好似家姐咁瞓，瞓吓瞓吓就攤開晒，撐手撐腳。
家姐就一路都瞓得咁斯文。
家姐鐘意打貓餅，細妹就成日撐手撐腳。
原本好好多架啦，但係今日返到去，佢地又抓甩咗個頭罩，傷口有少少紅紅地。
其實有時都唔想同佢地瞓，因為成日俾佢地撐醒。佢地好鬼大力架！
要呀，尋晚凍醒咗呀！幾驚今日冷傷風呀。
今晚拎咗張抓毛俾大小姐，我同小朋友就冷氣被加"朱"被。
咪睇佢腳隻細細，都好重吓架。
但又未至於砸到郁唔到既。
瞓覺睜大眼嘅？
|
https://www.vjgamer.com.hk/articles/2021/02/06/75559/42122-jeep-wrangler-review
|
上次同大家睇過抵玩好玩又有改造實用性嘅 42124 Off-Road Buggy，今次繼續都係 LEGO Technic 系列新產品，不過就相對上適合新玩家或者冇乜玩過 LEGO Technic 系列嘅朋友仔。
Jeep 嘅 LOGO 都落晒喺貼紙，但唔代表 42122 唔係冇印件喎！
一路砌嘅過程入面，已經有好多可動部份比你玩。兩種不同拼砌方式嘅避震系統、拖車勾、轉向系統等等，將所有複雜機械簡化拼合，用盡每一吋有限空間。
呢個結構活動，似唔似真實「模擬飛行」嘅駕駛艙？
車架完成後，第二部份就只係砌埋外觀，工切就完成。
車斗上呢塊活動板，其實係後座嚟架，睇唔出呢！
42122 Jeep Wrangler 真係「蔗渣價錢，燒鵝脾味道」，相比 42110 Land Rover Defender 五份之一價錢可以有咁多野玩，又係一個極高水平嘅產品。LEGO Technic 同各大汽車品牌合作多左之後，令 LEGO Technic 呢個系列多左份型男品味喺當中，個信念一揸唔緊就會誤墮深坑，各位愛車之人真係要小心小心。
|
https://hkofficedaily.com/%E8%80%81%E7%B4%B0%E4%BF%82%E8%8B%B1%E6%A0%BC%E8%98%AD%E7%8B%82%E8%BF%B7-%E6%8D%A7%E6%AD%90%E5%9C%8B%E7%9B%83%E6%94%BE%E5%81%87%E4%B8%80%E5%A4%A9/
|
我老細雖然係香港人，不過佢細細個就喺英國讀書，畢業後仲喺當地做咗幾年嘢先返嚟，輾轉間創業開公司，而家個老婆都係英國人。
由於老細見到單新聞關於英國Tesco星期日提早閂門，特登畀員工返屋企睇歐國盃決賽，所以佢有樣學樣，仲話星期一無論賽果如何，大家都可以11:00先返office，咁都唔錯吖，難得老細咁體諒。
佢向我哋作出承諾，只要英格蘭喺歐國盃決賽贏到意大利攞冠軍，全公司就可以放假一日，但係有啲唔睇波嘅女同事反對，佢哋話場波凌晨3點先踢，唔想起身先知道使唔使返工，結果老細就話英格蘭一旦捧盃，星期一會出錢叫到會齊齊食，然後星期二先至全公司休息一天。
其實老細唔係第一次有呢類獎勵㗎喇，之前歐聯決賽佢都講過只要曼城捧杯，就會請晒我哋去食buffet同埋放假一日（我哋公司唔大，暫時得12個人），可惜上次曼城輸咗比車路士，無緣享受呢個bonus。
老細話自己識基爾獲加、史東斯、史達寧……是但啦，我都識佢哋，不過佢哋唔識我之嘛！佢間房掛滿曼城同埋英格蘭波衫，用相架鑲住嗰隻，真係徹頭徹尾嘅足球狂迷，咁都幾過癮嘅，唔好下下講工作，有時真係要有其他娛樂調劑下，有啲女同事根本唔知歐國盃係咩事，但佢哋覺得有假放就Ok，所以變晒英格蘭球迷，仲問碧咸有冇份踢。
最癲都唔係呢啲，其實英格蘭贏又好，意大利贏又好，都係一場足球比賽啫，但我老細癲到因為今次歐國盃走咗去紋身，佢上星期畀我哋班同事睇，紋咗喺手臂，係英國旗再寫住Euro Winner 2020，仲話老婆係英國人都鬧到佢飛起，咁又真係冇彎轉嘅，冇年份都話啫，有年份真係下屆先贏都搞唔掂🤦🏻♂️如果意大利攞冠軍就好笑。
其實我自己係意大利球迷，仲要幾唔鍾意英格蘭，四強已經捧丹麥爆冷，可惜輸個12碼。我由迪比亞路嗰陣鍾意到而家，所以歐國盃決賽對我嚟講真係冇得輸，最好梗係意大利贏啦，就算英格蘭捧盃，星期一有得食到會，星期二又可以放假，正！我會買定啤酒花生薯片，到時印印腳睇波。
|
https://fitz.hk/sports/hiking/%E7%AA%81%E7%99%BC%E7%B4%85%E9%9B%A8-%E8%A1%8C%E5%B1%B1%E4%B8%AD%E4%BC%8F-%E6%80%AA%E5%A4%A9%E6%96%87%E5%8F%B0%E4%B8%8D%E5%A6%82%E6%8F%80%E5%80%8B%E5%A5%BD%E5%AD%A3%E7%AF%80/
|
以下呢個係我山雞朋友嘅真實經歷，應朋友所求，將佢呢一段經歷轉載出嚟。
事實上，上星期六嗰場突如期來嘅紅雨，真係令唔少山友中晒招，雷暴甚至令人一位山友不幸身亡，因為暴雨來臨正值中午，好多行山隊伍都喺山野途中，就好似我朋友咁，行到唔上唔落，嗰陣遇上大雨更加危險。
事後，有傳媒及山友指責天文台，話佢哋嘅預測好唔準確。不過古語有云:「天有不測之風雲。」天氣突變，我山雞就唔會將個問題怪責天文台。反而，值得思考一個問題，就係行山有無一個適合嘅季節。
小學都有教過，郊遊旅行最好嘅季節係秋高氣爽。原因係嗰陣氣溫無咁高，天氣亦較為穩定。至於春天又點呢? 只要打開農曆嘅日曆，就可以睇到端倪。以下呢幾個節氣，完全可反映春天嘅情況：
清明 (二月): 古詩有云:「清明時節雨紛紛」，當然成日落雨啦。
穀雨 (二月): 天氣溫和，雨水明顯增多。今年嘅穀雨，正正係4月20日星期六，紅雨當日。
中國以農立國，節氣可以反映各個季節嘅天氣情況，給予耕作上嘅指示。所以，就算睇下農曆嘅節氣，亦可以知道春天係有雨、有雷，天氣唔係太好嘅季節。呢種天氣，當然唔係適合行山啦。
所以，唔係話有長假期就去計劃行長途山徑。春天時份天氣常有突變，行咁長途遇上風雲變色，要徹離確實唔容易。
呢個季節，都係行短途好嘞。
|
https://holiday.presslogic.com/article/130243/%E7%A0%94%E7%A9%B6-%E5%A5%B3%E5%8F%8B%E6%98%93%E6%80%92-%E7%94%B7%E5%8F%8B%E6%9C%83%E9%95%B7%E5%91%BD%E5%95%B2-%E6%9C%89%E5%B9%BE%E5%AC%B2%E4%BD%A0%E5%B0%B1%E4%BF%82%E6%9C%89%E5%B9%BE%E6%84%9B%E4%BD%A0-%E8%AB%8B%E7%8F%8D%E6%83%9C
|
每個男朋友都會抱怨自己女朋友脾氣差，希望有個脾氣好嘅女朋友！但係請唔好再抱怨啦！因為原來有個易嬲嘅女朋友係你嘅福氣嚟！
研究邀請咗1,228對情侶，調查佢地對呢段關係嘅滿意度、開心指數、信任度等等，睇下喺咩情況下，會容易啲患糖尿病。
結果顯示如果女生喺開心嘅環境下，就唔會咁易患糖尿病。
但相反，如果男生有一個「成日發脾氣、控制欲強」嘅女朋友，佢患糖尿病嘅機會就會大大減低。
研究解釋，可能係因為女朋友會關心佢地男友嘅健康，所以先會成日鬧男朋友、發男朋友脾氣。日日俾咁強勢嘅女朋友控制，所以男朋友先冇咁大機會患病，會比其他人健康。
所以結論係，有一個會嬲你、鬧你嘅女朋友，係你嘅福氣呀！記得好好珍惜呀！
? 有妹妹的人最幸福！研究：妹妹能凝聚家人拉近關係 令生活更快樂和健康！
? 珍奶控、汽水控小心！研究：每日飲兩杯含糖飲料 患心臟病早死風險增31%！
|
https://holiday.presslogic.com/article/95991/%E6%84%9F%E5%8F%97%E7%9C%9F%E6%AD%A3%E8%81%96%E8%AA%95%E6%B0%A3%E6%B0%9B-%E5%B0%8F%E7%B7%A8%E6%8E%A8%E8%96%A6%E6%AD%90%E6%B4%B24%E5%A4%A7%E6%9C%80%E5%80%BC%E5%BE%97%E5%8E%BB%E5%98%85%E8%81%96%E8%AA%95%E5%B8%82%E9%9B%86
|
雖然仲有成個月先到聖誕節，不過如果想飛轉歐洲過一個「正宗」嘅白色聖誕，就係時候Plan定啦！以下呢5大著名嘅歐洲聖誕市集，有齊美食精品、古老聖誕詩歌同各式傳統建築，一於揀返個過一個難忘聖誕！
法國史特拉斯堡嘅聖誕市集，可以話係歐洲最古老嘅聖誕市集之一，起源於15世紀。佢喺1988年被聯合國教科文組織列為世界文化遺產，仲保留著古老中世紀建築，超有童話感覺！
奧地利薩爾斯堡係莫扎特嘅故鄉，仲係聖詩《平安夜》嘅發源地！喺聖誕個幾日，仲會有聖誕音樂會輪流演唱！喺音樂之都行市集，特別有氣氛！
怕室外太凍？瑞士蘇黎世中央車站就有個全歐洲最大嘅室內聖誕市集！ 車站內有齊各式小攤檔，仲有棵超華麗嘅巨型水晶聖誕樹，咁特別點可以錯過？
捷克布拉格本身已經古典味十足，喺舊城廣場（Old Town Square）行聖誕市集就猶如童話世界一樣！而且仲可以品嚐當地聖誕節熱飲- 捷克熱紅酒應應節！
|
https://menclub.hk/hobby/30449
|
中國網絡素來有大量「搬運網站」、「搬運工人」存在，佢哋做嘅就係將外國創作者嘅內容，由插畫到漫畫、YouTube影片到劇集電影「搬」去中國平台以賺取流量。近日中國就出現一個模仿日本最大繪師平台「PIXIV」嘅冒牌網站「VPIXIV」，並將大量日本繪師創作嘅內容都Copy & Paste搬哂過去，不過日本繪師好快就搵到解決問題嘅魔咒，就係「香港加油」同埋「天安門事件」。
マジでごっそりもってかれとるーー！！！！！！？？？？？？？？
卻說近日大量日本繪師都發現中國「VPIXIV」上出現自己嘅專頁，而自己於「PIXIV」上發佈嘅作品亦被人搬哂過去。被人偷圖本身已經非常值得嬲，更麻煩嘅原本於「PIXIV」上設定為非公開、要畀錢先睇到嘅作品，亦同樣被搬到「VPIXIV」上公開，嚴重影響繪師們嘅權益。
不過好快就有人發現解決事件嘅「魔咒」。由於「VPIXIV」似乎係會即時更新複製繪師們喺「PIXIV」上嘅所有更新，當中就包括改變名字或者自我介紹欄目，所以就有人諗到於「PIXIV」嘅用戶名或自我介紹中，加入「光復香港」、「台灣獨立」、「天安門事件」等中國禁詞，用中國嘅網絡審查去對付「VPIXIV」上嘅假專頁，結果真係成功令「VPIXIV」上嘅假專被刪除，據報目前成個「VPIXIV」都已經被永久關閉。
事實上呢次亦唔係外國網民首次用「禁詞」黎對抗中國盜版活動。有繪師指出，過往佢創作嘅同人誌就曾經被中國人擅自翻譯，於是佢喺新作品嘅背景上就加上同類型嘅禁詞，結果就冇人再搞佢啲作品。而我亦曾經見過，某「FC2」平台上嘅「愛情動作片」為咗防止被搬運，同樣於畫面上加上「天安門事件」水印。
每逢年尾又到總結成績嘅時間，近日IMDb就率先公布2023年10大電影、劇集及演員名單，唔知大家嘅心水作品有冇上榜呢？
|
https://swedenmarker.com/zh/2020/06/05/%E9%97%9C%E6%96%BC%E7%91%9E%E5%85%B8%E5%9C%8B%E6%85%B6%E5%98%85%E5%B0%8F%E7%9F%A5%E8%AD%98/
|
六月六日係Gustav Vasa 1523年獲選為瑞典國王嘅日子， 當時佢起兵反抗丹麥獨大嘅 Kalmar Union (丹麥、瑞典、挪威三國嘅共同王國)，象徵瑞典重新獨立。其後，六月六日被稱為古斯塔夫日 (Gustafsdagen)，以紀念之。
除咗 Gustav Vasa 之外，1809年6月6日瑞典立憲實施憲政君主制度，象徵瑞典進入現代政治體制年代。
十九世紀國族主義 (nationalism) 興起，斯德哥爾摩嘅露天博物館 Skansen 喺1893年打算以一個對國家有象徵意義嘅日子慶祝春夏之際，於是六月六日成為一個既方便又有象徵意義嘅日子。自此 Skansen 每年喺6月6日舉行慶典，呢一日遂漸成為對國家有重要意義嘅日子。
二十世紀初，瑞典民間發起國旗日慶典，並喺1916年6月6日喺斯德哥爾摩運動場 (1912年奧運主場館) 舉行第一次大型國旗日慶典，藉此推廣國民意識。但當年主辦單位並未有特別爭取6月6日成為正式國慶日，至1983年先至由國會立法確認6月6日係法定國慶日，2005年成為法定公眾假期。
除咗6月6日之外，另外兩個瑞典國王戰死嘅日子 (Gustav Adolf 1632年11月6日喺德國參與三十年戰爭時戰死，Karl XII 1718年11月30日攻打挪威邊境 Fredrikshald 時被炮彈擊中頭部致死) 亦一度成為國慶日嘅可能日子。另外重有使用現任國王壽辰或使用仲夏節 (6月20至26日其中一日) 作為國慶日嘅可能性。但係瑞典喺秋天嘅天氣同日照都不利進行戶外慶典，使用6月6日除咗可以確保夏天天氣方便喺戶外慶祝，亦確保國慶日同瑞典歷史有密切關係。
瑞典重新獨立已經近500年，六月六日嘅歷史意義喺現代生活並唔係咁明顯，所以特別慶祝國慶嘅瑞典人並唔多。根據調查，2011年有25%嘅瑞典人慶祝國慶，2016年上升至31%。但相對挪威五月十七日滿街旗海，瑞典國慶相對低調得多。
相對國慶，仲夏節嘅傳統慶典 (跳舞、野餐等) 歷史較悠久，更深入民心，所以瑞典人通常重視仲夏節多過國慶，可謂「民間國慶」。
Du gamla, du fria 係瑞典非官方國歌。瑞典係冇法定國歌嘅，亦冇國歌法，多年嚟瑞典試圖為國歌立法皆告失敗，各位可以放心喺6月6日用任何方式唱國歌慶祝國慶。更有趣嘅係，「國歌」竟然隻字不提瑞典—歌曲出現喺十九世紀中期北歐主義 (Scandinavism) 流行嘅時代 (1844年作曲)，北歐主義提倡丹麥/瑞典/挪威一家親，所以歌曲只有講 Norden (北歐/北方) 而唔提瑞典。
當初呢首「北方之歌」係以愛國民曲形式傳播民間，不時有人認為呢首歌唔適合作為國歌使用，1900年更有人舉辦國歌徵集大賽，但最終仍然冇採立新國歌。約定俗成之下，「北方之歌」成為非官方國歌。
Sweden.se 將會喺6月6日香港時間下午兩點鐘直播國慶日節目廿四小時，介紹瑞典藝術、飲食、文化、生活等。
|
https://onesportpro.hk/soccer-life/%E3%80%90%E8%8B%B1%E8%81%AF%E7%9B%83%E3%80%91%E5%8F%AA%E8%A8%98%E5%BE%97%E4%BD%A2%E5%87%BA%E9%86%9C-%E8%85%A6%E9%9C%87%E7%9B%AA%E5%91%A2%EF%BC%9F%E5%8D%A1%E5%88%A9%E5%A5%A7%E6%96%AF%E6%B1%BA%E6%88%B0/
|
前利物浦門將卡利奧斯，忽然成為世界球壇焦點。兩年冇正式比賽，周日將為紐卡素上陣，於聯賽盃决賽對曼聯。再做小丑？抑或完成偉大自我救贖？只有一線之隔。
2018年5月26日歐聯決賽，利物浦於基輔與皇馬進行王者爭霸。卡利奧斯兩個極低級錯誤，令紅軍屈居亞軍，呢位德國門將受千夫所指，被利物浦擁躉辱駡、被其他球迷譏為球壇小丑。
勝負決定一切，兩個蝦碌輸波鏡頭，深入民心，載入史冊。但有邊個記得，卡利奧斯未出錯前，曾經發生一件事，若換轉今日出現，卡利奧斯好大可能無需背負污名……
回帶至當日，下半場3分鐘，卡利奧斯畀皇馬中堅沙治奧拉莫斯用踭打中頭部，卡利奧斯即時瞓低，向球證投訴，可惜不受理會，利物浦軍醫亦未有入場檢查傷勢。
比賽繼續，132秒後，卡斯奧斯即犯嚴重錯誤，掟波誤交賓施馬，被射成0比1，到83分鐘更出現著名「牛油手」，未能接住加里夫巴利遠射，畀個波從雙手流入龍門。
醫生Ross Zafonte 賽後證實，卡利奧斯受批踭影響，出現腦震盪，會影響判斷，但令人留下深刻印象嘅，只會係兩個出醜鏡頭。
換轉今日球例，如球員頭部受傷，球證亦必需立即吹停賽事，畀隊醫入場檢查，時間可長達3分鐘，決定傷者可唔可以繼續比賽。球例由2021年起推行，以卡利奧斯當時嘅情況，極有可能已被換走。
歐聯決賽後，卡利奧斯未有再為利物浦上陣，之後曾外借比錫達斯及柏林聯，間中仍有低級犯錯，噩夢未散；到去年9月，終於以自由身加盟紐卡素，擔任第4號門將，初時只簽4個月。
紐卡素大把錢，短約到期後，領隊賀維唔駛再慳家，同卡利奧斯續約至今季完結。當時冇人會估到，呢個可能成為賀維嘅領隊生涯入面，其中一個重要嘅續約決定。
紐卡素要破56年冠軍荒，但正選門將普比對利物浦被逐出場，英聯盃決賽要坐波監；第2及3號門將，又因不同理由未能上陣，天意註定，卡利奧斯要再接受命運審判。
命運由我不由天。有唔少花生友，想睇佢哋心目中嘅小丑再度出醜，此時此刻，只有隊友最可靠。賀維及中鋒哥林威爾遜都作出鼓勵，希望卡利奧斯親手改寫足球生命，完成自我救贖之旅。
「足球係最好朋友」，希望卡利奧斯開心番啲喇，唔好再對呢個圓形物體有陰影，星期日打出水準，對得住呢場決賽，冇辜負呢項運動。
Prev上一篇2:1反勝巴塞！曼聯晉級16強 鐵定抽靚籤；坦克變陣數據 冠絕5大聯賽！
|
https://campaign.empowerhk.com/event/jun-week-3/
|
2/6 - 如何整合業務 迎接報復性消費新商機？
10/6 - 轉「雲」不麻煩！如何無痛輕鬆轉移雲端？
17/6 - 如何防堵企業資料安全漏洞？
網絡雖然高效安全，但仍然有機會畀人將惡意程式、或者已破壞嘅資料一齊覆蓋埋放上雲端，導致種種隱性安全問題！
6 月 17 日舉行嘅 EmpowerHK BEAT 研討會，Barracuda 嘅 Nathan 介紹如何輕鬆備份 Microsoft 365 數據，避開不必要嘅資料遺失風險，確保企業資料安全！
|
https://handstopmouthstop.com/article/5485/%e3%80%90%e9%bb%83%e5%ba%97%e7%b3%bb%e5%88%97%e3%80%915%e9%96%93%e9%ab%98%e8%b3%aa%e8%89%af%e5%bf%83%e8%8f%b2%e6%9e%97%e6%b2%96%e6%9b%ac%e5%ba%97%e3%80%80%e6%b2%96c41%e6%9c%80%e5%b9%b320%e3%80%81/
|
沖菲林最平都係$20咋！難怪人氣高企～有學生優惠，質素高又穩定，仲少有會做埋電影菲林沖曬。
係上面Megatoni Production同True Face Pro Lab嘅partner，質素同樣有保證，小編仲試過最快半個鐘收到相！位置就腳唔難搵添。
沖曬價錢睇到小編哇哇聲，普通C41彩色負片唔使特別處理的話，$20就得！E6彩色正片可以即日拎，仲有得網上落單夠哂方便！
同樣係黃到金嘅長沙灣小店，聽講可以WhatsApp落單，既有人情味不失專業，值得支持！
超過15年買賣相機、菲林沖曬經驗，老闆好人又專業，有啲咩菲林疑難都幫到你！
5部iPad Pro、Samsung、Huawei評測 邊部畫圖最順手？邊部續航力最強？
|
https://packngo.hk/9998/
|
快閃唔適用！直航超平！易斯達航空單程首爾$250起！
廉航玩法？以色列航空來回特拉維夫$4380起！
呢個價？慳返！酷航單程新加坡/澳洲$283起！
香草航空聽日又減價啦！來回東京連稅$950起！
Next story 即搶！聖誕賣勁平！新加坡航空深圳來回墨爾本$3038起！
Previous story 直航靚價！時間玩盡！國泰航空來回峇里$2793起！
|
https://holiday.presslogic.com/article/141791/sad%E6%A8%A3%E8%B2%93%E8%B2%93%E6%83%B9%E4%BA%BA%E6%86%90%E6%84%9B-%E7%9C%BC%E8%A7%92%E4%B8%8B%E5%9E%82%E8%B6%85%E5%A7%94%E5%B1%88-%E4%BB%A4%E4%BA%BA%E6%83%B3%E5%B0%87%E5%85%A8%E4%B8%96%E7%95%8C%E6%9C%80%E5%A5%BD%E5%98%85%E5%98%A2%E4%BF%BE%E6%99%92%E4%BD%A2
|
sad樣貓貓惹人憐愛 眼角下垂超委屈 令人想將全世界最好嘅嘢俾晒佢！
住喺北京嘅貓貓Luhu無論做咩都一副哀愁嘅sad樣，好惹人憐愛。
其實Luhu仲有兩個兄弟—Barher同Bardie，不過佢哋就無下垂眼，反而眼神凌厲！
但Luhu sad樣唔係因為佢真係唔開心，而係因為身體有缺陷，不過依家已經好返，只係眼睛變得下垂。
正因為Luhu成日一副「有心事」嘅樣，令人好想將最好嘅嘢都俾晒佢，安慰佢啊！
|
https://jp.openrice.com/zh/tokyo-kanto/article/%E6%9D%B1%E4%BA%AC%E6%83%85%E4%BA%BA%E7%AF%80-%E9%A3%9F%E6%A5%B5%E5%94%94%E8%86%A9%E7%94%9C%E8%9C%9C%E8%9C%9C%E6%9C%B1%E5%8F%A4%E5%8A%9B-a766
|
同BB豬去外地過節雖然已經好羨煞旁人，但咁唔代表日日都求其食快餐、杯麵、飯糰都OK㗎！儀式感嘅嘢就算已經慶祝咗幾多年，點都要保持返一點點，而且還掂都去得旅行打卡，放閃放盡佢啦！即刻睇吓呢個清單有咩朱古力甜品想食，記低到時畀個驚喜對方，一齊甜蜜蜜啦！
伊勢丹新宿6樓 Sweet Collection 2023集結咗日本國內外約65個朱古力品牌，而且有唔少會場限定嘅產品如La Maison Du Chocolat嘅花型朱古力撻 (一盒3件，1,944円)、OPENER Chocolate嘅純素朱古力忌廉蛋糕(一盒2件，3,541円)及由青山名店Crêperie EQUALLY整嘅朱古力香蕉可麗餅(每日限定120份，2,145円)等。
9家喺日本SNS上好受歡迎嘅店家(大部分都係網店)會一齊喺渋谷ヒカリエ (涉谷 Hikarie) 8樓 Youth Patissier Space Vol.2活動中登場，當中最有代表性嘅就係已經喺大阪開咗3間分店，但今次係第一次喺東京登場且店主現時只有21歲嘅忌廉泡芙店 chou à la crème Capri！為咗情人節設計嘅朱古力泡芙一共有4種，每種用嘅朱古力濃度都唔同而且其中一款係大熱嘅開心果味！
手作冬甩店Floresta今次同鬆馳熊合作，2個階段各自推出2款士多啤梨冬甩，即係想食齊哂4位角色冬甩一係網上買一係要分2日去買！第一階段係鬆馳熊同牛奶熊，而第二階段係茶小熊同小黃雞，各售520円。
其實日本星巴克一早就為情人節出咗第一彈朱古力星冰樂，但講邪惡真係點都冇可能超越呢杯Opera Ver.(Tall Size 776円)！三層分別係超濃朱古力漿、忌廉然後係朱古力星冰樂，用匙羹食同飲管飲各自精彩，行過路過真係唔可以錯過！
雖然價格上比較貴，但不得不承認兩款特製蛋糕(各售2,400円)真係好吸引！第一種係完全冇加其他額外香料嘅直火燒朱古力蛋糕，濃厚嘅可可味出哂嚟；而第二款係濃密開心果味，採用咗意大利產開心果同北海道忌廉芝士整，入口酸酸甜甜有即溶感！
|
https://mamidaily.com/article/40874/%E5%B0%8F%E6%9C%8B%E5%8F%8B%E7%97%85%E5%B7%A6%E5%8F%88%E5%94%94%E8%82%AF%E9%A3%9F%E8%97%A5-5%E5%80%8B%E5%A5%87%E6%8B%9B%E5%91%83%E5%88%B0%E5%B0%8F%E6%9C%8B%E5%8F%8B%E5%8F%88%E5%B9%AB%E5%88%B0%E4%BD%A0
|
身體髮膚受諸父母，作為爸爸媽媽，最擔憂莫過於見到小朋友病。
小朋友唔舒服食唔安坐唔落，表達唔到只可以扭計。仲要望到小朋友辛苦時，自己又辛苦，最想就係佢地乖乖地食藥休息，快啲好番。
但往往事與願遺，當你用零食、玩具都誘騙唔到佢地食藥，媽媽又可以用咩方法拆解？
可以嘗試用果汁、奶或者益力多溝稀，令藥味冇咁濃烈。
如果小朋友可以用杯，比佢自己拎住飲。再準備另一枝針筒係手，同小朋友講飲哂就唔洗食藥，飲唔哂就要食藥。
可以同小朋友講媽咪唔知道係咩味，再根據藥水顏色問佢係唔係某一種食物，叫佢試下味。
可以洗乾淨飲品盒，再氹小朋友係果汁黎架。
當小朋友以為有果汁飲，就會好雀躍同你飲哂佢。
用一隻印有小朋友中意嘅卡通人物匙羹，再倒藥水蓋過公仔。
同小朋友以拯救遊戲方式，要小朋友飲哂啲「魔法水」先可以救到浸親嘅公仔。
由家長扮演醫生，小朋友扮演病人。
透過遊戲，一步一步扮演睇醫生嘅過程，小朋友就會沉醉於角色扮演之中，不知不覺咁乖乖地食藥。
|
https://www.school-dad.com/%E5%A7%90%E5%BC%9F%E6%B5%B7%E5%A4%96%E5%8D%87%E5%AD%B8%E8%A8%98-%E4%BA%8C%E5%8D%81%E4%B8%89-%E5%AD%B8%E8%BB%8A/
|
我一直都覺得「識揸車」係做人老豆既條件之一。雖則個心係咁諗，但我喺香港咁多年都無走去學車。一來覺得香港實在無乜必要揸車，養車又唔平，但更大原因係我覺得揸車好難學。
我係一個不能multi-task既人，所以揸車可以話係我既死穴，因為揸車基本上就係multi-task既極致嘛 – 睇路睇車睇人睇交通燈同時控制快慢方向訊號燈等等等等（一路打呢段字都一路緊張起黎)。但黎到加拿大，揸車基本上係生活一部分，所以終究無得逃避。
喺Alberta呢度攞車牌有幾個步驟：
首先要考一個叫做driver’s knowledge test既筆試，考30條MC，啱25條就合格。合咗格就拎到一個叫做Class 7 license (learner license)既牌，可以開始學揸車。拎住7號牌唔可以自己揸車，一定要有正式車牌既人同你一齊，亦唔可以車其他人。
拎住7號牌一年後可以去考一個叫Class 5 Basic既路試；合咗格就拎到一個叫做Class 5 GDL (Graduate Driver License)既license，可以自己揸車。
揸住Class 5 GDL兩年就可以再去考Class 5 Advance既路試。考埋你就拎到真正full license。
上年九月我黎到加拿大第一件事就係去咗考筆試，好好彩一take過pass咗。不過筆試合格後開始凍又落雪，所以等咗成個冬天，到3、4月先開始每個weekend出去學車。起初諗住搵老婆教我，不過連一向玩開機動遊戲既佢教咗一兩次都話好驚，最終要由我外父出馬。
跟外父學咗一輪，屋企人話其實如果想保險平啲，最好正式跟個教車師傅學。好彩之前喺FB page度有位媽媽share咗一個講廣東話既師傅contact俾我，於是打去問師傅個課程內容同幾時得閒可以教車。
師傅既教車package如下：
成個package 650蚊加紙(已連稅)，好坦白講我無乜做過比較，見網上既course好似差唔多，又貪佢講中文，於是就即刻book咗一個月後跟佢學車。
正式第一日學車。師傅每次都會揸架車去到我屋企接送，都幾方便。師傅同我心目中既形象幾相近 – 高大瘦削，年紀不少，一身造型令我諗起香港既的士司機，感覺相當斯文，大概係唔講粗口既司機大佬果種感覺。
心諗已經有十年無人叫我做哥哥仔了。
忽然覺得自己細咗好多。
傾完閒計，攪咗少少手續，師傅開始介紹架車，同我地屋企架車唔係好一樣：例如我慣咗handbrake係支棍，但原來宜家啲車只喺一個掣，忽然發現自己成個大鄉里咁。
第一日我仲諗住只係喺屋企附近啲街度揸下，點知師傅已經叫我揸出去考試場地附近 (近downtown)，令我再一次確信教車師傅係地球上除咗消防員之外最需要勇氣既職業。
去到考試登記處，師傅開始解釋成個考試流程：
講完，師傅就帶我去其中一條考試路段度開始學揸車同泊位。
跟師傅學咗咁多個鐘車，覺得呢位師傅既教法都幾Hong Kong Style：基本上考試為本，我做每一樣野佢都好似有份marking scheme咁話俾我知點為之ok同唔ok、邊度錯會扣幾多分、啲考官會prefer我點做等等等等。
喺學車之前，我成日覺得學泊位係最難，因為我覺得好難掌握車同路既空間距離。但跟師傅正式學車之後，發現最難既其實係喺路面上行駛。因為泊車基本上得你自己，唔理你攪幾耐總之你泊到入去就ok，再者宜家啲車有後車camera，有哂aid幫你泊；相反出到路面要留意既野太多，令我呢個不能multi-task既人覺得好困難。
另外，我無諗過原來要保持一個車速係咁難既 – 因為路段上有車速限制，大路通常都係揸50km/h；師傅話48 – 50左右考官都收貨，不過我成日一係過50， 一係就得40頭；顧得車速黎有時路面又留意得唔好，一時反應太慢，一時又睇唔到有人等緊想過馬路，令我又緊張又氣餒。
好快就跟師傅學咗8個鐘，基本上每一堂都係不斷重覆咁行有機會考果兩條考試路段同埋反覆練泊車，好似細個中五考會考操past paper既感覺。不過儘管已經練咗好多次，自己心入面依然忐忑，因為覺得自己進步咗唔係好多。
腦海裏閃過師傅成個木村拓哉咁同我講:’Dont worry, be safely’既畫面。
唔覺唔覺，終於到咗考車既日子……
|
https://zhcht.cc/topic/266/%E5%96%AE%E6%AC%A1%E6%94%B6%E8%B2%BB%E7%BE%8E%E5%AE%B9%E9%99%A2%E8%A7%80%E5%A1%98-%E6%88%91%E4%B8%AD%E5%B7%A6%E5%85%A9%E6%AC%A1%E4%BC%8F
|
HelloToby 既匿名評分，真係唔可以信，講左唔hard sell, 一樣sell到你爆，我見佢係單次收費先敢上去，點知個單次消費係有限制，要連埋產品同幾樣野一齊買，先做到比你，否則就咁買一次，個價錢貴左3倍。難怪佢D評分全部都匿名。根本唔可信。
咁觀塘唔係得一間單次收費美容院，之後去左另一間，做膠原槍。做左幾次都唔覺有效，得個痛字。又冇房，全部拉布好似醫院床位咁，咁佢咁平我緊係忍佢，但我第三次去完，個背脊痕，敏感紅到一達達。之後都冇再去。
hello toby個評分，真係唔可以信，太多打手做假。
我之前去左佐敦一間評分好高既美容院，又話唔sell, 結果hard sell左我兩個鐘。
出名單次既JC Beauty, 事實都唔係單次啦。
手工仲勉強可以單次，做儀器唔應該搵單次做，觀塘最多大陸山寨機，特別係膠原槍，正版機叫TherMatrix, 翻版機叫TheMatrix, 少左個R字，完全冇效！
越平越要驚，做儀器真係要搵間可靠，信譽好既美容院做。
|
https://www.mrmiles.hk/ae-breitling/
|
AE出咗個百年靈Breitling優惠，由即日起至2022年11月30日期間，憑美國運通白金卡會員於參與之Breitling百年靈專門店每HK$1簽賬可享額外10美國運通積分。
鐘意錶又或者最近想買返隻錶嘅朋友不妨用咗今次優惠，想再化算啲嘅不妨去埋係海港城同K11 Musea嘅分店賺埋商場信用卡優惠啦！
參與之Breitling百年靈專門店：
AE百年靈優惠做到幾時？
答：AE百年靈優惠由2022年9月1日至11月30日。
AE百年靈優惠需唔需要登記？
答：AE百年靈優惠唔需要登記可以直接用。
« 憑卡於Apple官網/實體店買 iPhone 14/iPad/Apple Watch/MacBook等都有折！可額賺外高達$1,000 Cash Dollars或200,00 yuu積分！
|
http://dolphin-b.blogspot.com/2022/10/omakase.html
|
仲未去到日本旅行，但係喺香港都一樣食到日本滋味。今次去尖沙咀鮨盛食OMAKASE，有大大LED屏幕入邊播放日本風境，有恍如置身日本嘅感覺。
竹簽魚刺身 -輕燒過嘅竹簽魚，食落少少油潤，配上酸酸甜甜麵豉汁，口感豐富。
-鮟鱇魚乾-煮得非常入味~入口即溶。
而吞拿魚，係嚟自青森縣大間嘅野生吞拿，味道較濃郁鮮香！海鰻我亦都印象好深刻，入口即化香甜。
玉子燒用特別製法，一層一層，口感好似蛋糕，好特別美味。
拖羅油脂分泌豐富，無筋，配上香蔥，啖啖滿足！
⭐甜品係雪糕或者咖啡。
整體今餐 #Omakase 食材新鮮，食到好多時令食材～開心 又大滿足～暫時讓味蕾滿足一下去想去旅行嘅慾望。
|
https://flyagain.la/104265/
|
12點開賣！限量50套！KISSH COVID-19自我檢測套裝，6支裝$234！獲國際多國認可，PEI測試結果效果高達99%以上！
價錢（金額以付款頁面為準）：
一家人留喺屋企做檢測，又快又安心！Feel到有啲唔舒服但又唔想去排長龍做檢測，買定幾套看門口就啱啦！KISSH 新冠病毒抗原快速測試棒根據德國PEI測試結果認可，特異性及靈敏度大於99%，亦係多個國家嘅通用名單，絕對係信心嘅保證！
– 此產品只限KKday之會員享用。
– 衛生問題，所有口罩，測試套裝，酒精紙，一律不可取消或退換。
– 運輸途中可能會出現盒裝變形，貨品出門一律不作退換。
– 此測試棒並非醫療用品，測試結果僅作參考。
– 本貨品為平行進口正貨，隨盒附上生產地說明書。
– 圖片僅供參考，一切以商家最終發貨為準。
– 一經訂購，此商品不可更改地址、取消、退貨。
– 如有任何爭議，KKday 保留權利隨時暫停﹑更改或終止優惠，並保留最終決定權。
獲歐盟CE及PEI認證！GREEN SPRING COVID-19自我檢測套裝，每盒$49；10盒$378！全球多國認可使用！
|
https://www.moonmoonkitchen.com/2015/05/blog-post_12.html
|
1.雞翼洗淨解凍，加入醃料略醃。
2.秀珍菇及粟米仔洗淨備用。
3.西蘭花切開洗淨，薯仔去皮切件。
4.起鑊，下雞翼爆香。
5.加入咖喱醬拌勻。
6.加入薯仔及粟米仔，蓋上蓋煮至薯仔淋。
7.加入其餘材料繼續煮至熟。
下椰汁拌勻，再滾起即可。
唔該走雞翼呀，哈哈！！
|
https://ohtria.blogspot.com/2020/05/apfeltascherl-mit-thymian-apple-pies.html
|
餡>400g 蘋果切粒, 連同25g 牛油，兩湯匙蜜糖煮至淋. 灑上兩條嘅thyme。待涼。
可能接受唔到Thyme做嘅甜品。所以唔可以話好好味. 都係蘋果配肉桂夾啲。試過就算。
好喜歡挑戰古怪食譜。佩服！
有冒險精神。
個賣相。。好掂！
相信都會好好食！
唔好畀個外表呃到呀！
蘋果加肉桂天生好拍檔。
有乜香草提議呀？
即是蘋果批？
蘋果配肉桂係我至愛，配香蕉都好食。最近我用肉桂來沖咖啡。
肉桂香蕉? 我試吓先。
我整唔到麥記嗰種皮。
|
https://orientaldaily.on.cc/content/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD/odn-20210917-0917_00290_011/%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BDF-Cup%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD%EF%BF%BD
|
近期日本寫真界湧現出好多又靚又好身材嘅超新星，而且佢哋個樣仲同女星好相似，例如石田桃香、安倍乙就被人話同日劇女神石原聰美好似樣，至於今日同大家見面嘅小日向優香又似邊個呢？就係一代清純玉女有村架純喇！
正所謂唔怕生壞命，最怕改壞名，喺日本寫真界眾多女優當中，名叫優香嘅一定係索女，好似一代經典寫真天后優香，青春活潑又高挑嘅小倉優香，不過兩位索女都先後退出寫真界，好彩我哋仲有一位超級新人小日向優香！
今年24歲嘅佢，樣子甜美，青春可人，面上仲散發出陽光氣息，同時亦帶有一股惹人憐愛嘅鄰家少女感覺，認真人見人愛！身材方面仲相當吸引，一來肌膚白滑又鮮嫩，已經令人心動，二來玲瓏浮凸，胴體相當具曲線美，而最令人把持不住嘅仲有一對分量十足嘅F Cup美巨乳，質感飽滿，外形圓潤，而且堅挺又夠彈性，難怪被稱為「壓倒性之F Cup天使」。
優香投身寫真界之前，已經係時尚雜誌嘅人氣模特兒，所以拍寫真時舉手投足都充滿魅力。而佢初登場嘅時候，被人稱讚與中村靜香、川村由紀、磯山沙也加等一線寫真女優一樣容顏美麗而端莊，令人一見難忘，不過有更多人話佢同藝能界嘅玉女掌門人有村架純好相似，猶如兩姊妹一樣，不過相信大部分男人都會喜歡身材豐滿又青春嘅優香多啲喇！
近期佢密密拍寫真，實行以雷霆萬鈞之勢喺寫真界搶佔一席位，下個月更有機會登台，演出舞台劇《KissMeYou~がんばったシンプー達へ~》，睇嚟優香嘅野心都幾大，誓要紅遍寫真界同藝能界！
|
https://blog.carousell.com/hk/trend%E4%BB%8A%E6%9C%9F%E7%86%B1%E9%96%80/%E5%AE%B6%E5%B1%85%E8%A8%AD%E8%A8%88%EF%BC%9A%E7%8F%BE%E4%BB%A3%E7%B0%A1%E7%B4%84%E9%A2%A8-vs-%E5%BE%A9%E5%8F%A4%E5%B7%A5%E6%A5%AD%E9%A2%A8/
|
香港人工作咁忙碌，自然都會想將屋企佈置得舒舒服服，有個安樂窩休息啦。而且自己一手一腳負責家居設計真係好大滿足感㗎！現代簡約風同埋復古工業風都係好多人鍾意嘅設計，今次就同大家一齊比較吓啦！
簡約風裝修通常都係用木地板，並以白色為主調，選用矮身布梳化亦更有現代感。
如果唔想客廳太單調，可以用特色地毯凝聚客廳嘅焦點，仲會增添生氣同色彩。
想買類似地毯嘅話，Carousell都好有選擇！
抽象畫、植物畫同山水畫可以令客廳更雅緻，但維持簡約。
雲石茶几都係好高貴經典嘅傢具。
想買類似雲石茶几嘅話，Carousell亦有唔少選擇！
復古工業風通常以棕色、灰色為主調，好多人亦會選用仿石紋牆紙。
造舊嘅木櫃、深啡色水牛皮梳化都係客廳嘅特色傢具，增添懷舊感。
至於茶几，行李箱外型嘅款式會更有復古味。
再唔係嘅話簡單一張造舊長木枱都幾好襯！
大家係咪發覺自己設計都唔係好難呢？上Carousell仲有大量優質特色傢具等緊你帶返屋企！
Next article面試必勝裝扮！
|
https://m.review33.com/forum_msg.php?db=3&tstart=0&s=&topic=54231120231651&number=11
|
乜嘢天才會改個「全港性系統評估」咁嘅名？
性系統點評估？
佢話小三個批學生，家長會特別照顧幫助，中三就大個仔自己識上網學習，所以成績跌幅冇咁大！
咁小六個批家長唔理？講唔通喎！
換血換著啲瘀血，不論小學雞或專家，上下都喺！
係香港講啲唔啱政府聽嘅意見就被標籤為軟對抗，輕則畀最中立最有公信力嘅兩份報紙頭版批鬥，重則就先拉你入冊再慢慢調查，邊有人會講真話。
|
https://finance.now.com/news/post.php?id=805354&type=analysis
|
維他奶(00345)今日跌逾17%，低見10.1元。中信里昂最新報告指，集團去年度下半年表現差，雖然本港銷售仍有增長，但內地銷售跌20%，表現差過預期。
紅蟻資本投資總監李澤銘認同中信里昂嘅觀點，指集團下半財年盈轉虧，而內地業務嘅增長前景不如以前明朗，認為單靠香港業務難以維持集團之前嘅估值同派息。
Alan續指，內地飲品市場競爭激烈，即使改變銷售策略或增加宣傳開支，都未必有理想嘅回報；至於澳洲及新西蘭業務，人口基數低加上要同當地乳業競爭，佢認為對盈利增長幫助有限。
佢認為，維他奶股價同營運需要較長時間先恢復到疫情前水平，關鍵係內地經濟幾時真正復甦。
Alan又話，維他奶一向有唔少長線投資者同基金持貨，如果佢地決定沽貨，未必單日可以反映曬，沽壓會持續一段時間，加上估值唔算平，佢認為唔需要喺現價出手撈貨。
維他奶看似盈喜 實際盈警累股價？
|
https://hk.ulifestyle.com.hk/activity/detail/122490/%E5%95%86%E5%A0%B4%E5%84%AA%E6%83%A0-%E6%9D%B1%E8%96%88%E5%9F%8E%E5%90%8D%E5%BA%97%E5%80%89%E7%B6%B2%E5%BA%97%E7%8F%BE%E9%87%91%E5%88%B86%E6%8A%98%E7%99%BC%E5%94%AE-%E9%80%BE40%E5%95%86%E8%88%96%E5%8F%AF%E4%BD%BF%E7%94%A8-%E6%9C%83%E5%93%A1%E9%A1%8D%E5%A4%969%E6%8A%98-%E9%A1%8D%E5%A4%96%E7%8F%BE%E9%87%91%E5%88%B8
|
東薈城名店倉將於10月18日起推出年度最大型折扣活動SHOPPING+網上平台，推出多款電子現金券，讓你在低於1折的Outlet價上再享有6折限時優惠！現金券可適用於逾40間商戶，亦可同時與其他優惠使用，CLUB CG會員可享額外9折，消費滿額再送$100現金券。即入內文睇東薈城名店倉優惠詳情喇！
由10月18日早上10時起起至11月7日，多達28個服飾、運動、美妝品牌及13間餐廳電子現金券將於網店發售，包括adidas、FILA、New Balance、Armani、Polo、Giordano、鍋處、樂天皇朝、饗和民、六小館等品牌及餐廳。
餐廳現金券面值$100，美妝、服飾、及運動品牌現金券面值$300，一律6折發售。現金券可於店內即時直接當現金使用及與店內其他優惠同時使用。電子現金券數量有限，售完即止。
東薈城名店倉SHOPPING+網上平台現金券發售詳情：
CLUB CG會員凡於 SHOPPING+網上平台購買商戶現金券滿淨值$1,000，於結帳時輸入會員獨家優惠碼，即享全單額外9折優惠，每位會員可重複使用優惠碼最多3次。
由10月18日起至11月30日，CLUB CG會員同日使用SHOPPING+商戶電子現金券及以電子貨幣額外消費滿$2,000，即可獲得總值$100元指定商戶現金券，憑消費可賺取CLUB CG 會員積分。非CLUB CG會員或CLUB CG準會員亦可登記成為會員換領相同購物禮遇。
|
https://www.centralaxis-hk.com/post/%E8%82%87%E6%85%B6%E5%A4%9C%E7%94%9F%E6%B4%BB
|
今次帶大家出黎食宵夜，呢間野都嚮敏捷城南面，叫木屋(墅）燒烤，同事話試過覺得ok，今次帶埋我過來食，等我試下係唔係真係咁正先？
價格基本上都係幾蚊一串，烤大魷魚或者大碟就十幾二十，藍妹啤酒一樽12蚊，總之就係好抵食。夜媽媽，訓唔著，黎呢度歎下。我地啱到，無乜人，坐咗一陣，全部Full曬，可能我地太早，肇慶年輕人夜晚都幾活躍喔。
呢間野總體裝修風格比較簡約，乾淨，有些許小特色咁，服務員都係後生仔，好熱情招待。
D食物上得好快,坐低5分鐘就有野食，熱辣辣香噴噴。
乾杯！辛苦曬大家！
之後好快就上齊食物，等我逐一介紹下。
最後四個人食到好飽咁走，都係200零蚊買單。係肇慶生活，D錢真係好似係泰國咁用。聽講佛山，廣州，附近一帶城市D人，放假都會首選肇慶消費，甚至買樓度假。肇慶衣食住行，其實同其他城市無乜分別，但係就可以用更少錢，得到更好既服務。我搵唔到理由唔黎肇慶囖。
下面係呢間野既地址，其實日頭想食都可以食，唔一定係宵夜。下面係具體地址電話，大家係肇慶玩或者生活，可以去試下。都係個句，我無收任何廣告費架。
|
https://www.loholiday.com/2018/03/30/woodhouse_bbq/
|
今日繼續講講深圳美食，除左海底撈同喜茶之外，就一定要試埋超抵食串燒！
佬假期食野好講風味，有時味道唔一定係首要，講價錢同氣氛都好重要，如果有一間餐廳有10幾年歷史夠口啤，環境又夠大，加上價錢平，基本上幾條佬去到都唔使睇價錢，任你點叫都好，人均$100都飽到行唔到，$150就更加食豪食仲飲埋酒。
就係呢間木屋燒烤喇！
講真，喺香港150蚊食幾串牛，一隻茄子再一枝啤都無左啦。
唔好同我客氣，任叫：
地址同點去？
深圳有好多間：
我地佬假期就最常去香蜜湖呢間：
More：
打完邊爐玩夜左要搵地方過夜 嚴選3個平價過夜好去處！
潤園四季椰子雞 超湯底清甜雞肉超滑！
去深圳食海底撈攻略！國貿間海底撈超多人排隊 平均要等幾耐先有得食？
$200以內 5個趣味搞笑聖誕禮物之選！
「煌悅秀髮修護中心」好唔好？染髮殘留物解毒療程係咩？
麻甩地道歎世界，吃喝玩樂揾節目一站式盡在佬假期！
|
https://www.alr.org.tw/news.php?action=cont&sn=79
|
壹、課程目標：
106年1月1日勞動基準法週休二日一例一休新修條文全面施行將屆滿一年，預期明107年1月週一例一休部分條文再修法，包括四不變--正常工時不變、週休二日不變、加班總工時不變、加班費率不變，以及四彈性--加班彈性、排班彈性、輪班間隔彈性、特休運用彈性即將通過全面施行，企業因應一例一休再修法，有必要及早備妥具體之實務對策。
本課程將由前臺北市勞動檢查處副處長黃文鐘/竑鈞老師逐一講授此次再修法條文重點、處理原則、勞檢事項、備妥相關文件、舉行勞資會議及檢舉申訴處理等實務對策，協助企業經營管理者及HR做好各項因應措施，避免違規受罰。
貳、講授大綱：
一、最新勞基法一例一休部分條文再修正重點解析：
二、勞基法一例一休4不變、4彈性政策之處理原則：
三、107年勞動條件及其他勞動法令監督檢查重點事項：
四、如何置備法定的各項文件及自我模擬勞動檢查實務：
五、如何完備勞資會議招開程序，進行產業民主協商對話：
六、如何有效處理員工申訴檢舉，降低「吹哨者條款」案件：
七、如何陪同勞動檢查人員，並依勞檢員要求提供完整資料：
八、問題與解答：
一、學歷：國立中興大學法商學院法學碩士。
二、現任：
1.臺北市政府勞資爭議調解人暨調解委員。
2.臺北市政府勞動局職場安全維護講師。
3.臺北市勞動檢查處職業安全衛生講師。
4.勞動部產業人才投資方案就業安全法令講師。
5.經濟部國營事業委員會工安查核委員。
6.中華人事主管協會就業服務乙級證照暨勞動法資深講師。
1.曾任臺北市勞動檢查處主任秘書、副處長。
2.曾任臺北市政府勞動局科員、股長、專員、視察，勞動條件及勞資爭議科長等職務。
企業負責人、人資或財會主管暨關心勞動事務專業人士。
伍、上課地點：
一、中華民國勞資關係服務協會訓練教室。
二、台北市羅斯福路一段28號5樓(中正紀念堂站2號出口)。
一、一律採線上報名(www.23213799.com.tw)。
二、本會將以簡訊通知上課相關資訊。
|
https://www.openrice.com/zh/hongkong/article/%E8%A6%8B%E5%AD%97%E9%A3%B2%E6%B9%AF-5%E5%A4%A7%E6%BB%8B%E8%A3%9C%E7%87%89%E6%B9%AF%E5%BA%97%E6%8E%A8%E4%BB%8B-%E8%8A%B1%E8%86%A0%E4%B8%BB%E9%A1%8C%E6%B9%AF%E3%80%81%E8%A6%AA%E6%B0%91%E8%B6%B3%E6%96%99%E9%9D%9A%E6%B9%AF%E5%B0%8F%E5%BA%97-a7302
|
身體健康先做到世界冠軍！疫情下無嘢重要得過強身健體，有時飲多碗湯水都係增強免疫力好辦法。不過又唔係個個都有時間同識煲㗎。好在而家市面上都有唔少燉湯專門店，有無味精靚湯供應。以下有5間足料滋補燉湯店介紹返，一齊見字飲湯！
中上環區主打無味精燉湯嘅餐廳，同時都供應多款小菜～各款燉湯CP值都幾高，湯底用大量豬骨熬製數小時而成，再加入各款食材燉6小時製成燉湯。選擇有接近20款，款款都好足料，如木瓜雪耳排骨湯同西洋菜陳腎排骨燉湯等，前者清甜潤肺，後者西洋菜香味濃郁。想再補啲，花膠螺頭雞燉湯都係唔錯嘅選擇呀。
曾獲得米芝蓮推薦嘅燉湯店，主打原盅椰子燉湯，由揀椰子開始已盡顯誠意。選用越南老椰子，因為甜度適中，有淡淡椰子味，唔會搶走湯料嘅味道。椰子燉湯有9款，如織金竹笙烏雞椰小盅同織金竹笙子排椰小盅等，唔太好椰子嘅都有其他燉湯如長白山鮮人參烏雞同蓮藕排骨燉盅湯等選擇。
好有家嘅感覺嘅靚湯呀～如蓮藕鱆魚排骨湯，有清熱涼血功效，可以生津止咳，潤肺化痰。花膠燉雞湯濃而不膩，配料都幾豐富，有花膠、冬菇、雞腳等，性價比好高。另外仲有冬瓜瑤柱瘦肉雞湯，清甜易入口，天氣開始回暖，而家飲就啱晒！
主打靚湯、特色蒸飯同手工點心嘅餐廳，佢哋嘅湯品係餐廳用心之作，最少燉5小時，原盅入原盅出。而且唔會加水，客人一定飲到原汁原味，燉湯亦唔會作任何調味，客人可以之後自行調較。花膠蟲草花栗子燉土雞湯係店內最人氣，特別選用味道較香嘅乾栗子，加埋原隻花膠筒及雞等食材，味道豐富而且充滿骨膠原。
供應自家製、即燉、以花膠為主題嘅甜鹹湯品，店主希望為繁忙嘅都市人提供一盅既新鮮又方便嘅即燉補品，令大家可以安坐家中都食得健康又放心。主要選用兩種花膠，海鱸花膠大部份採用來自印度洋野生深海鱸魚魚鰾，口感較為爽滑；扎膠花膠大部份採用來自南美洲野生深海魚魚鰾，口感煙韌軟腍，充滿膠質。甜湯方面有如鮮製杏汁燉花膠、椰汁燉花膠及雪梨無花果燉花膠等；而鹹湯就有蟲草花元貝燉花膠、姬松茸螺片燉花膠同川貝海底椰燉花膠等。
|
https://www.594gogopay.com.tw/594gogopay/index.php?action=product_detail&prod_no=P0109700261645
|
＊本產品非供即食，請充分加熱。
@氣炸鍋 溫度設定180度，正面氣炸8分鐘後、翻面再炸4-6分鐘至中心熟透。
@烤箱 烤箱先預熱200度後，未解凍產品加熱10分鐘、已解凍產品加熱7-8分鐘。
@油炸 油鍋倒入適量油，預熱至150-180度。解凍產品放入油鍋，以中(小)火煎炸約4-5分鐘至中心熟透。
@微波爐 未解凍產品裝於可微波容器上，並依微波功率調整加熱時間約5-6分鐘至中心熟透，已解凍產品約4-5分鐘。
注意事項：加熱調理可能依設備不同需自行調整溫度與時間，請依家中實際為主。
|
https://flyday.hk/wing-on-travel-kto-promotions
|
永安旅遊推出多個優惠碼，預訂旅行團、機票、酒店及套票最高減$400！
使用指定中銀信用卡憑推廣碼，報名韓國旅行團每位即減$400！
保證入住2晚SONO Belle洪川大明度假村，行程包括全韓最大Ocean World溫泉水上樂園、傳統韓式風呂體驗、廣東話滑雪指導滑雪體驗，南怡島及親手摘士多啤梨等精彩活動！
保證入住2晚「亞洲著名滑雪勝地之一」High1 Resort及首爾市內星級酒店，仲可以去人氣High1 Water World室內水上樂園、High1 滑雪場及親手摘士多啤梨等精彩活動！
韓國觀光公社聯乘永安旅遊嘅專屬優惠，由即日起至12月31日，購買韓國機票或套票，就可以換領豐富遊韓禮品包一份！數量有限換完即止，快啲行動啦！
旅遊數據上網卡、T-money交通卡、韓國旅遊推介指南等。
|
https://www.stheadline.com/columnists/finance-property/3204957/-5G
|
上星期出爐嘅《財政預算案》，建議讓電訊商就將來投得嘅無線電頻譜所俾嘅使用費可以扣稅。
業界好高興當局有聆聽我哋嘅聲音，相信有關措施，對電訊業、流動通訊客戶，以至香港嘅未來發展會帶嚟「三贏」嘅局面。
頻譜係珍貴嘅社會資源。做流動通訊生意，必須要有頻譜，就好似整麵包唔可以無麵粉一樣。頻譜對於普羅大眾，就好似水電咁重要。以前頻譜使用費分15年繳交，但係2007年後當局話要便利行政，要求我哋由分期畀錢改為一次過全數預先俾晒。我哋同意新嘅支付方式，反正錢都係要俾，不過最奇怪嘅係畀錢嘅方式改變咗，但頻譜使用費竟然由原本可以扣稅變為唔可以扣稅。呢種做法唔常見，參考其他地區，近至中國內地、日本、南韓，遠至英國、德國、澳洲都唔係咁。
多咗呢筆龐大嘅額外稅款，令成本增加，壓力都咪話唔大。所以上星期頻譜使用費可以扣稅嘅消息一出，所有行家都好開心，因為慳返嘅資源，可以鼓勵業界再投資。
大家成日講香港「智慧城市藍圖2.0」，而「十四五」規劃又建議加快建設數碼經濟、數碼社會，以及支持香港發展為國際創新中心；凡此種種，都有賴世界級嘅5G網絡基建。能夠畀電訊商節省稅款，將資源用返喺業內，對於鞏固香港作為國際電訊樞紐，推動及落實智慧城市各項措施有好大幫助。
期望喺落實頻譜使用費扣稅嘅時候，可以不限於將來投得嘅無線電頻譜，等我哋可以善用資源，將香港嘅5G基建做得更有聲有色！
|
https://ohtria.blogspot.com/2020/11/blog-post_17.html
|
封城兩個星期對減低感染人數冇乜幫助。新感染數字仲日日升（最多一日九千幾）。話全國深切治療部已經五成滿。
所以奧地利政府決定今日開始要好似春季時嘅做法，全日禁足，非生活所需嘅鋪頭唔准開。所有學校home learning（幼稚園仍然照常上課）。
新措施直到12月6。
雖然政府要求市民避免與人接觸，我今日仍然要返公司喎。因為我公司呢行獲豁免。
Supervisor話豁免嘛，照常返工啦（雖然只係一星期四個鐘）。佢明唔明WFH係可以避免與人接觸嘅呢？？
好過冇啦。
大家都小心。
唔想同佢哋拗。
大家小心。
點樣返果4粒鐘？等於冇做到乜嘢喎！
『與人接觸』王子深入時間唔多夠！
疫情重災行業，四粒鐘綽綽有餘。真係冇嘢做。
條理同我哋差不多，可能會繼續封城到聖誕節。
目標係十二月六後解封。希望啦。
唔溝通到。
（幼稚園仍然照常上課）洋人同我地思維真唔同，香港首先停課一定由幼稚園開始。
呢度啲專家話臨床經驗得知小朋友唔會感染。所以學可以照返。仲有（好似係）五歲以下豁免戴口罩。
防疫用品依家好易買到。
我搵到個央視紀錄片睇，佢真係話唔使簽證。訊息唔多正確。
咁你公司嘅寫字樓空間啲職員有無戴口罩？
好過HK啦。
冇戴㗎。維持到一米嘅社交距離就唔使戴。
溝通唔到。
|
https://www.eprice.com.hk/pages/apple
|
版主虎仔：唔怪得成日打打下Message會跳走咗啦，原來真係iOS17有Bug！如果網友都受到影響，不妨入嚟睇睇臨時解決方法。
版主虎仔：小小事都解決唔到，搞到顧客投訴要驚動到CEOTimCook，Apple英國班員工到底搞乜鬼？
比拼 iPhone 14 Pro Max！iPhone 15 Pro Max 相機評測，升級係咪好大？
版主阿坤：除咗外觀、性能同埋續航之外，iPhone15ProMax嘅相機，應該係其中一個大家最想知道嘅地方，到底iPhone15ProMax同上代iPhone14ProMax喺相機方面，又有咩升級，質素係唔係真係有好到呢？呢篇文章就同大家分享一下，兩部手機嘅相機評測！
版主阿坤：到底今次最受歡迎嘅iPhone15ProMax，拍埋去上代iPhone14ProMax，除咗處理器、相機升級之外，仲有乜嘢不同之處呢？呢篇文章就會同大家開箱評測，比拼一下兩部手機。
版主阿坤：係時候要升級iPhone15Pro/15ProMax了嗎？即刻同大家分享一下兩機嘅評測文章！Let'sGo！
iOS、Android 對決！比拼 iPhone 15 Pro Max、三星 Galaxy S23 Ultra，邊部你會揀？
版主阿坤：Apple最新旗艦手機iPhone15ProMax正式登場，佢係Apple最新嘅頂級iPhone，同時亦係三星GalaxyS23Ultra最大嘅競爭對手，到底iPhone15ProMax可唔可以贏GalaxyS23Ultra，搶到Android陣營嘅客戶呢？呢篇文章入面，我哋就有兩部手機嘅比拼。
iPhone 15 系列推出轉 Type C！Android 用家要轉會？六七千蚊手機又有乜選擇？
版主阿坤：到底對於本來用緊Android手機嘅用家嚟講，iPhone15系列呢個價錢貴唔貴呢？呢篇文章入面，我哋就畀大家比較一下，呢個價位有咩Android手機選擇！睇下文啦！
版主阿坤：雖然Apple唔會好直接講，佢哋iPhone有幾多mAh電池，不過從官網資料中，都透露咗iPhone15嘅續航能力如何！我哋由iPhone12系列到iPhone15系列，同大家比較一下續航能力啦！
版主Keith:Google贏了！研究指Android系統比起iOS更直覺，更易用..聽位先。。。
Apple 今年會推出第 7 代 iPad mini？
版主阿坤：其實一直好中意iPadmini6，但又覺得手上iPadmini5夠用！唔知今年iPadmini7會唔會推出，同埋又有無嘢吸引到我升級呢？
|
https://www.shikoto.com/articles/8436/8655.html
|
占卜堂定於星期六下午。
反正冇乜野做，我亦自己提早多少少上呢一間 「學校」。
我一個人坐左o係一間大約可以坐十個人既班房。
又或者，早到係我最大既缺點。
細個既時候老豆每次都同我講：約左人，最起碼要早到15分鐘。
你早到得愈多，代表你對個約會愈尊重。
多得呢個理念，我試過一個人戇居居企左o係旺角地鐵站一個鐘。
一個人坐o係班房上facebook。
作為facebook stalker，我facebook 當然有唔少索女女既相睇。
不過幾時都話，如果識睇，一定係睇台灣妹。
台灣妹個樣又cute，最重要係乜？
就緊係佢地一ｄ都唔孤寒，樂於同大家分享佢地既事業。
我只能講，我add得入facebook 既，全部都係偉大既實業家。 「咁早既你？」聽到有把女人聲講野，作為有教養既孩子都應該抬頭望下人地。
唔望由是可，一望不得了。
眼大大，鼻高高，仲有個殺人酒窩。
我敢講，佢真係我見過個樣最接近藝術家筆下希臘女神既人類。
我記得有個高登巴打曾經講過：
相由心生，多做好事，好過整容。
又或者，佢真係整左容。
「係呀，我習慣去到個早到。」我好禮貌咁回番呢個疑似人造人。
佢呢句野我真係想拎起手上面部iphone5s 一野飛埋去。
再加埋今個月既學費，我成份糧就咁又冇左。
飛埋部電話出去，我就可以兩袖青風，落樓下同其他人爭食二手飯。
|
https://wwblue.com/2021/12/%E8%82%B2%E5%85%92-%E5%93%BA%E4%B9%B3%E6%B3%B5%E5%A5%B6%E7%AF%87/
|
每一個媽媽總會有唔同原因，未必埋到身，可能係乳頭形狀size、可能係BB唔識吸啜、可能係BB唔鍾意快慢流速。就算係埋到身嘅媽媽又可能選擇泵奶，始終時間好就好多，埋身實在太困身。呢個時候，奶泵就好緊要。
埋身有好處，就係睇唔到BB食咗幾多，只要去到個胸鬆軟，或者BB放口，就可以收工。用奶泵就會有刻道，會比ml數綁架，對自己泵到幾多出嚟，好上心又或者好傷心。
基本上頭兩個月，左邊胸一直好似未發育好咁，無論食咩，都係得30。右邊谷到塞奶啦，左邊係30。左邊都谷到塞埋，仍然係30。有成兩個星期，埋身全比佢食左邊，泵出黎都仍然係30。係咪set咗奶量限定嘅limit…去到第80幾日，先叫做有啲聲氣。去到90日鬆啲，左邊終於先過50，平時主要輸出都靠曬右邊。
人地會話可能個泵唔啱你呀，又話可能力度唔夠大呀。一係你就去奶泵城試清楚，一係你就要信自己，純粹係時間未到，對奶未ready。終有一日，奶係會黎嘅。唔好學我咁，加大力度，然後一邊甩皮一邊出血，搞到要休養，仲浪費咗製造黃金初乳嘅時間。
如果懶得洗泵，埋身後又唔想泵清，可以試下haakaa接奶。接奶唔需要有奶滴，接奶原理係利用負壓吸奶出黎。甚至乎，個胸太谷又懶得泵，都可以接住部分奶出黎，唔好比佢塞奶。
大概一個月左右開始拉長泵奶嘅時間，主要為咗唔使帶咁多嘢出街，又可以出到遠少少嘅街。我三個幾月就開始後悔點解我提早去做呢一個訓練。因為當拉長啲時間個胸都會谷到好似警鐘咁，但長期落去，個胸單次嘅奶量多咗，我懷疑啲乳腺比啲奶谷到擴張左，所以可以容納更多嘅奶。
個訓練要拉長泵奶嘅時間，但係全日嘅奶量要唔跌。如果跌，又要泵密啲去追番奶。然後再拉長泵奶嘅時間，如此類推。真係痴鬼線。
大概返工前一個星期開始，訓練個胸習慣咩時間泵奶。
見「電動奶泵嘅選擇」。
見「奶袋篇」。
我聽其他媽媽講Fridge to go好用，可以成舊放入雪櫃去雪。 但我自己就唔係太想將個奶袋成個放入雪櫃， 我自己係用youha 冰袋，然後再自製尿片冰種（自己去Google search）。
返工前做過實驗，將一袋清水放入奶袋，放入有五包尿片冰種嘅youha冰袋入邊，過咗18個鐘頭，袋清水都只不過係七度。可以接受啦。
|
https://babyprinceworld.blogspot.com/2010_09_21_archive.html
|
hahaha........山包＝Mountain bread！
有blog 友問我咩係Mountain bread，所以我今日影埋Mountain bread張相過你地睇。其實我都5知點解佢會叫做Mountain bread？5知會5會係因為佢好薄，放便d人帶去行山，所以就叫做Mountain bread！
唉～今日5知想寫咩？轉左個blog，好似少左好多人睇同留言～攪到我都無咩動力去寫！
唉～真係比佢吹脹！！！！！！！
總之就係全國考個統一嘅試，睇下你去到咩level？係高過你應該嘅level ar？ or 低過你而家讀緊嘅level！如果你係住o係澳洲嘅Blog友，而你d小朋友又未讀到3年級，咁你就要留意na～因為好多學校會靠呢個試嚟界定你個小朋友嘅成ga！
ICAS就係同星加波考埋同一張卷，but人地星加波讀3年錄就考澳洲4年級o個張。人人都話星加波讀書水平好高ga！我諗佢地o個種迫你讀書嘅程度，同HK有得揮ga！ICAS 就難過NAPLAN好多嘅，o拿～澳洲嘅Blog友留意na～～ICAS係有past paper賣ga！佢地分好多個subject 嘅﹣﹣grammar、reading、maths、spelling、computer、secince、writing..........ICAS 計分方法就係分區嘅～如果你係住o係Melb。，咁就係同全個VIC嘅同級學生比，Sydney嘅～就同NEW嘅同級學生比，我住ACT～就係同NEW & ACT所有同級嘅生學一齊比。比咩呢？
NAPLAN呢～就無past paper賣嘅，but可以上佢個網download份模擬試題嚟做！NAPLAN一樣係分好多5同科考，but就無ICAS分得咁多科。而且比ICAS淺好多！NAPLAN嘅計分方法就係同全國嘅同級學生比，睇下你係average ar 一或係高過你應該有嘅程度好多！
﹣因為佢無比小王子似我！
|
https://blog.menclub.hk/sit/2017/08/11/%E7%94%B7%E4%BA%BA%E7%9A%84fantasy-%E4%B8%80%E5%9B%9B%E9%9B%B6%E3%80%8A%E6%84%9B%E6%83%85%E5%BC%B1%E6%99%BA%E3%80%8B/
|
「弱智」呢兩個字，從古到今都係一個貶詞嚟，我哋只會用呢兩個字去笑人鬧人，冇一個人會想自己同呢個狀態連上任何關係。
人永遠都想聰明一世，對身邊所有事都瞭如指掌，就算個人唔聰明，都要俾外面睇到你個醒醒目目。正所謂人要面樹要皮，喺呢個「形象行先、乜都要面」嘅世界入面，我哋都必須聰明、必須令人覺得自己聰明。
但呢個世界我哋係永遠都估唔到，永遠都唔好認為黑係壞白係好，聰明係叻弱智就要俾人笑，我哋要細分一下，到底「弱智」呢個狀態係代表乜嘢，係唔係放喺任何地方上都唔適合？
被人笑「弱智」，普遍被認為係蠢，懵盛盛同所有事嘅認知力唔強同遲緩，但大家有冇諗過，喺愛情世界入面，反應聰敏，警覺性高係唔係一個優點？
我都曾經以為自己係一個聰明人，對身邊曾經嘅每一個伴侶都豎起對耳仔，將佢哋嘅生活圈子過濾，審視佢哋身邊每一個朋友，目的都係想所有事喺我嘅控制以內。
但慢慢我發現，呢一種聰明係無用。就算俾我日日知道對方喺邊，佢都總會有唔喺我身邊嘅日子；就算佢日日喺我身邊，我都唔可以一百巴仙肯定，佢個心入面係唔係得我一個。
人心，係連GPS都追蹤唔到嘅事，愈想控制所有事，係因為代表我哋愈接受唔到期望之外嘅所有意外。喺愛情入面聰明，就即係意圖用人力，去改變大自然嘅天命，呢個行為，到底係聰明定係弱智？
人嘅本性都係無安全感，以為控制到所有事就等如有安全感。但如果可以控制到嘅愛情，咁呢份愛情仲係唔係值得我哋擁有一世嘅愛情？
文中所講嘅弱智，並無歧視意思，特此戴定頭盔。
|
https://dvdw.hk/workshop/%E8%88%92%E5%A3%93%E8%81%9A%E8%83%BD%E9%87%8Forgonite%E6%B0%B4%E6%99%B6%E8%83%BD%E9%87%8F%E5%A1%94/
|
舒緩工作壓力、滙聚正能量! Orgonite 水晶能量塔工作坊。
你係咪都相信世上不同能量會互相影響？
一個能量塔可以帶來嘅影響遠超你嘅想像。
Orgone，還可以轉換輻射和負能量。
能量塔主要以水晶與金屬製成，不同種類嘅水晶可以為水晶能量塔帶嚟不同能量效果。
|
https://holiday.presslogic.com/article/80189/hello-kitty%E8%BF%B7%E5%BF%85%E5%AD%B8-%E8%A6%8B%E5%88%B0%E9%83%BD%E5%BF%83%E5%BF%83%E7%9C%BC%E5%98%85%E4%BE%BF%E7%95%B6-%E8%A6%AA%E5%AD%90%E6%9C%8B%E5%8F%8B%E5%90%8C%E6%A8%82%E5%98%85%E5%A5%BD%E5%8E%BB%E8%99%95
|
Hello Kitty迷必學！見到都心心眼嘅便當～親子朋友同樂嘅好去處！
Hello Kitty真係好可愛！見到佢都少女心爆發！如果一打開便當就見到佢，係咪立即心心眼呢？
嚟緊呢度將會開班授徒，教大家整咁可愛嘅Hello Kitty便當！
便當包括 Hello Kitty 造型飯團、日式漢堡扒同埋特色蘋果造型蛋卷！真係可愛到唔捨得食！
而且有資深導師教授，就算係初學者都唔怕學唔識！
快啲帶埋朋友仔，一齊嚟學整便當啦！
?女朋友或者小朋友一樣咁掂呀！
|
https://holiday.presslogic.com/article/249152/tvb-viutv-%E9%A6%99%E6%B8%AF%E9%96%8B%E9%9B%BB%E8%A6%96-%E6%94%B6%E8%A6%96-error%E8%87%AA%E8%82%A5%E4%BC%81%E7%94%BB-%E9%96%8B%E5%BF%83%E5%A4%A7%E7%B6%9C%E8%97%9D
|
TVB公佈3大電視台收視率！唔計重溫、網上、App直播！最高收視係？
TVB公佈3大電視台收視率！唔計重溫/網上/App直播！《ERROR自肥企画》竟無上榜？！
TVB近日公佈上周收視成績，更罕有一同公佈埋另外兩個免費電視台ViuTV、香港開電視嘅收視率！不過採用嘅係電視直播收視率，而非「7天跨平台總收視點」，更避開早一個星期完結嘅《ERROR自肥企画》。
TVB大事大變動，搵咗「獎門人」曾志偉做副總經理、王祖藍擔任「首席創意官」，兩人上任以嚟實施唔少改革，不過都惹嚟唔少不滿，例如曾志偉喺藝員訓練班上明言會搞到好似《全民造星》咁，而且TVB YouTube平台亦屢次出現疑似抄襲，被指睇唔起ViuTV收視低但又照抄。
王祖藍就公開表示所有聲音佢哋都聽到，會盡量改進。
日前TVB公開咗三台（翡翠台、ViuTV、香港開電視）嘅收視數據，以往TVB僅公佈翡翠台嘅收視，當時有關部門解釋唔能夠代表其他台發放收視成績，而且向來採用「7天跨平台總收視點」，包括觀眾用網上平台等收睇嘅收視。
由於數據繁多，因此統計時間較長，會一次過公佈上兩星期嘅收視率，但TVB今次一改往日作風，只公開一個星期嘅數據，唔止公佈埋另外兩台嘅節目收視，更只用電視直播收視率。
TVB最高收視嘅係《愛回家之開心速遞》，電視直播平均收視為23.2，隨後嘅係《逆天寄案》（第16～20集），收視為23.1。
曾志偉、王祖藍上任後推出嘅節目《開心大綜藝》收視為17.6、喺網上口碑話題度都唔錯嘅《好聲好戲》則有15.3點。
而ViuTV由金剛主持嘅《掃街達人》，收視為2.7點、上周播出嘅《中女唔易做》收視有2.3點、星期六播出嘅經典電影《英雄本色3 夕陽之歌》收視為4.7點，係全個星期最高。至於香港開電視全星期收視率最高嘅節目係《空間改造王》，有4.4點。
由於收視率只統計上一個星期，而人氣、話題都爆燈嘅《ERROR自肥企画》因為喺再早一星期完結，所以TVB公佈嘅收視中未有《ERROR自肥企画》，另外亦無《晚吹》嘅收視。
不過TVB公佈嘅收視率，即使喺網上口碑不佳嘅節目仍有高收視，有網友認為係「龍門任佢搬」：「TVB都幾好嘢，公我贏字你輸」，又指電視直播只係「慣性收視」：「係未就係個800個電視機頂盒呀」。
之前ERROR成員193就直言收視點嗰幾百部電視機佢哋不嬲都唔介意，而曾志偉亦表示ViuTV嘅節目題材比較偏門，又僅得4點收視，只可以同J2台比較，今次一反常態，向公眾公開3大免費電視台收視，未知是否有鼓舞士氣嘅作用？
|
https://words.hk/faiman/view/274/%E9%9D%A2%E9%83%BD%E5%94%94%E4%BF%BE%EF%BC%8C%E5%8D%B3%E4%BF%82%E6%8B%9C%E6%8B%9C%E9%83%BD%E5%94%94%E4%BD%BF%E8%AC%9B%E5%95%A6
|
問卷嘅左上角，係清楚嘅 Prudential 標誌，不過都話咗做，又咁有誠意，就做埋佢啦。大概都係問我有冇理財計劃呀，想唔想積累財富呀，點樣分佈資產呀之類。當時佢叫我去聽一個關於資產管理嘅講座，但係我真係冇乜興趣。就同佢講其實我冇興趣，自己都叫做有認識，婉拒咗。
之後我都有留低電話：你鍾意 whatsapp send 啲咩最新計劃俾我，如果我咁啱有需要，真係搵你買都唔出奇。
點知佢居然打電話過嚟。大家都知道呢個係打字嘅世代。WhatsApp 錄音都嬲啦，何苦要用電話呢？我習慣任何電話，有冇來電都聽嘅。點知打嚟都係約我聽資產管理講座。我⋯⋯真係冇興趣亦冇需要，你點講，都唔會變咗啲需要出嚟㗎。
跟住，佢講咗一句，正到我覺得要打出嚟嘅嘢。
之後，就收咗線喇。
|
https://openholidays.hk/%E3%80%90%E9%A6%99%E6%B8%AF%E3%80%91%E9%BB%83%E8%8A%B1%E9%A2%A8%E9%88%B4%E6%9C%A8%E5%AD%A3%E7%AF%80%E5%8F%88%E5%88%B0%E5%95%A6%EF%BD%9E%E6%98%A5%E5%A4%A9%E4%BF%82%E6%99%82%E5%80%99%E8%B3%9E%E8%8A%B1/
|
黃花風鈴木季節又到啦～春天係時候賞花喇喂！
又到咗黃花風鈴木季節喇～春天當然要去賞花啦！踏入3月，南昌公園將成為各位賞花愛好者聚集地，喺公園內嘅行人徑兩旁栽種約有近90棵黃花風鈴木，花期都係兩至三星期，如未能出外嘅朋友仔，不妨online 欣賞下啲相當去咗。
睇住啲黃花開得咁茂盛，春天真係一個富有生命力嘅季節。
疫情嚴峻，大家前往欣賞時候記住帶番口罩，並保持社交距離。
提提大家，千奇吾好為咗影相除口罩！切勿去人群密集地方，小心做好防疫措施。況且公園地方咁大，行遠小小都一樣欣賞到嘅。
|
https://mamidaily.com/article/36845/bb%E6%9C%80%E6%84%9B%E7%85%A7%E9%8F%A1-4%E5%80%8B%E9%9A%8E%E6%AE%B5%E8%AA%8D%E7%9F%A5%E8%87%AA%E6%88%91
|
每次將鏡放喺BB面前，BB都會好有興趣咁伸手去搶，其實對唔同階段嘅BB嚟講，鏡係幫助佢哋慢慢認知自我嘅過程。
外國有兒童心理學家曾經根據唔同月齡嘅BB喺照鏡時作出嘅反應，將BB嘅自我認知心理分為4個階段：
1.認知媽媽：
BB大約喺4個月大，鏡中最吸引佢嘅唔係自己嘅影像，而係媽媽嘅影像，BB會對媽媽影像微笑同講嘢。
2.認知同伴：
當BB喺4至6個月大，佢會發現鏡中影像嘅動作行為同自己相似，所以會將鏡中嘅自己當成另一個可以玩嘅同伴。
3.認知跟隨：
當BB喺7至12個月大我，BB會跟住自己嘅鏡像做相同動作，例如BB睇到鏡中嘅自己笑，會模仿作出相同動作，慢慢發現自己係動作嘅「發號施令者」。
4.認知自我：
1歲嘅BB能夠將自己喺鏡像嘅影像同其他BB區分，開始對自己嘅鏡像感興趣。
另外，外國亦都曾經做過一項實驗，請媽媽趁BB唔注意嘅時候，喺佢哋嘅鼻上塗上紅色粉末，然後將一塊鏡放喺佢哋面前，觀察BB會有咩反應。結果發現，約兩成15個月大嘅BB會望實鏡中嘅自己，嘗試擦去鼻上嘅粉末；所有2歲大正常健康發展嘅BB都能夠完成測試。換言之，1歲半左右嘅BB已經開始知道自己係咩樣喇！
鏡像對BB嘅自我成長有重要嘅作用，爸爸媽媽不妨多啲同BB一齊照鏡，畀BB認識下自己個樣吖！
|
https://goldenmatching.com/tips_content.php?id=1155
|
單身人士成日話好難搵到對象，想脫單不單止得個「諗」字，仲要主動去追求。想脫單成功？做好下面4件事就機會大增！
想脫單，盡可能表達你想拍拖既意願，當然有人問你係咪單身時，都可以大方回覆，因為對方或身邊人都會幫你物色人選或介紹合適既speed dating公司，多一個人幫你留意，總好過所有野都自己嚟。
有啲人圈子比較細，或工作關係比較難認識到其他人。所以如果有時間既話，盡量參加聚會或者係自己有興趣既活動，例如Speed Dating活動、興趣班或講座，都係能夠識新朋友既方法，亦都增加遇到有相同興趣及背景既對象機會。
如果喺Speed Dating 活動上遇到唔錯既對象，可能你會有一刻諗法「搭訕被拒絕好瘀喎!」。其實每個人一生中能遇到心動感覺並唔係有好多機會，所以千祈唔好潑熄自己既愛火，建議都大方同對方傾計了解大家，勇敢把握每一次心動既機會, 好過日後懊悔當時沒有主動！
有好多人會話自己條件唔好，冇人會鍾意自己，其實你身邊有好多潛在追求者或合適既對象。每個人都希望追求一見鍾情既浪漫情節，憑感覺搵對象，但就忽略咗揀你既人或身邊對象，可能你暫時對佢冇乜好感，但相處耐咗，彼此了解，最後你會發現真愛原來一直喺你身邊。
|
https://rainbowhkshop.com/products/Curios%E5%B9%BC%E5%85%92%E5%9C%9250%E5%8F%A5%E5%8F%A3%E8%AA%9E%E8%A1%A8%E9%81%94%E5%8D%A1%3C%E7%AD%8D%E5%83%B9%E9%A0%90%E8%B3%BC%3E%28T6036BM%29.html
|
BB3歲喇～ 點樣學對答？講全句Full Sentence？
準備緊面試報幼稚園K班？
推薦全港獨家 Curios® Top 50 Kindergarten Flashcard！
Top50句英文口語表達卡，分3種類別：
✅動作卡Action Cards：
“Show me your left hand.” “Please give me the big one.” “Hands up!”
✅場景卡Scenario Card：
“Sorry.” “Thank you.” “Listen to me carefully.” “Look out!”
✅對答卡Oral Card：
“What’s your name?” “How old are you？”
“Who comes with you today? “How do you get here today?”
|
https://we4-travel.com/2021/03/16/%E6%98%A5%E5%A4%A9%E5%B0%B1%E4%BF%82%E8%A6%81%E8%B3%9E%E8%8A%B1%EF%BC%81%E8%8D%94%E6%9E%9D%E8%A7%92%E5%85%AC%E5%9C%92%E3%80%81%E4%B9%9D%E9%BE%8D%E5%85%AC%E5%9C%92-2021-%E9%A6%99%E6%B8%AF%E8%8A%B1/
|
自從上次到訪過荔枝角公園之後，先發現原來香港仲有咁多有特色既公園。
今次適逢香港花卉展覽移師至各區既公園舉行，我哋就再次到訪荔枝角公園。
欣賞完荔枝角公園嘅西方園圃後，仲去埋九龍公園睇東方園圃既設計，即刻去片！
好啦！入正題，今次既荔枝角公園西方園圃係用童話世界既形式展現。現場所見雖然園圃嘅範圍不大但佈置頗用心，有唔同品種既花襯托住今年既主題花 – 杜鵑花。
除咗為期一個月既花展外，其實荔枝角公園仲有一個四季花床！
一邊係公園散步一邊欣賞唔同品種嘅花，正正可以感受一下春天嘅氣息。
欣賞完荔枝角公園既西方園圃，仲可以去埋九龍公園睇埋東方園圃。
同荔枝角公園一樣，九龍公園都係用上大量既杜鵑花做主調。
|
Subsets and Splits
No community queries yet
The top public SQL queries from the community will appear here once available.